text:
Oranjestad: Diasabra den oranan di madruga ta sosode un accidente cu hende herida na altura di rotonde Las Americas, mesora ta manda polis y ambulance na e sitio.
Na yegada nan ta bin compronde cu un hoben tras di stuur di un Mini Cooper aparentemente lo tabata coriendo cu velocidad y acercando e rotonde no por a controla su velocidad y cu consecuencia cu ela perde control subi y baha e rotonde y a bay dal contra un SUV, staciona dilanti di Well Done Snack truck.
E chauffer di e Cooper a keda levemente herida, personal di ambulance a trat’e na e sitio mes.
Segun esnan na e sitio tabata comenta cu e auto aki lo tabata pustando for di Green Square cu otro auto y asina treciendo su bida y di otro den peliger.


c: text/html

text:
NIEUWEGEIN – Tishelle Daniel di Sint-Maarten ta oftalmólogo (dòkter di wowo) básiko ora e krísis di corona yega Hulanda. Tres dia e ta pensa pa bai yuda na Intensive Care. Riba su di dos dia kaba e ta hañ’é ta pone un pashènt defuntu ‘masha hóben’ riba un brankar, na kaminda pa mortuario.
“Ta masha pisá. Den oftalmologia bo ta hasi un tratamentu i e hendenan ta bai kas. Pero na e departamento di IC kaminda mi ta traha, na Sint Anthoniusziekenhuis na Nieuwegein, hende ta muri òf ta keda den koma simannan largu. Ainda mi ta mira masha poko relato positivo”, Daniel ta bisa.
E ta suspirá. “Mi ta haña fèrfelu pa tin pashènt ku mi no por papia kuné. Nos ta yama ku vidio hopi ku famia pero kiko mi por bisa? Mi no sa nada di nan famia.”
Trabou impaktante
Daniel tin dos siman i mei ta traha na IC. Komo médiko básiko e ta traha komo ‘buddy’ di un enfermero di IC. Miéntras ku e ta haña ku ta masha impaktante, e no ta pensa di stòp. “Esaki ta ken mi ta. Mi mester hasi esaki.”
Daniel tin asma, pero e no ta sinti ku e ta kore mas riesgo. “Nos tin sufisiente medio di protekshon. Mi ta sinti mi mas seif na trabou ku den supermerkado.
Hopi prekupashon pa Sint-Maarten
Loke e ta prekupá p’e mas tantu ta su famia na Sint-Maarten. E isla tin mas morto relatá na COVID-19 di tur e islanan te aworakí. Nuebe morto, 68 hende a tèst positivo i sentenar ku síntoma. E isla ta den un lockdown kompleto i asta supermerkadonan tabata será un temporada.
Si mi mira kon yen e IC ta aki, i sabiendo kon chikí e kapasidat di Sint-Maarten ta, mi ta hopi prekupá. Ku e enfermedat aki hende ta bai atras masha lihé. Esaki Sint-Maarten Medical Center no por hèndel.
Daniel ta sekretario di e Asosiashon di Médiko di Antia (AMA). E asosiashon a apelá na personal karibense den kuido ku ke yuda na e islanan. A drenta mas o ménos 80 inskripshon. E mes lo tin gana di bai Sint-Maarten. “E petishon ta berdaderamente pa enfermero di IC i médiko di IC. Pero si e nesesidat ta grandi mester di tur hende, i mi ta bai mésora.”
Tres bia mas tantu ayudo nesesario
E médiko ta haña ku gobièrnu hulandes ainda ta hasi muchu poko pa Islariba. “Promé nan ker a manda tres kama di IC pa Sint Maarten. Pero Sint Maarten ta responsabel tambe pa ayudo médiko pa Saba i Sint-Eustatius. Ke men nos mester di tres bia mas ayudo.
No opstante e preshon di trabou i prekupashon pa famia i amigu den karibe, Daniel por keda positivo. “Mi famia ta salú, ami ta salú i mi tin trabou. Riba mi dianan liber, mi no tin nodi di ta produktivo. Mi a duna mi mes pèrmit di hasi nada un ratu.”
Henter e siman aki Ret Karibense ta pone atenshon na heroé karibense den kuido durante e krísis di Corona.

robotstxt: allowed

filter: keep


text:
Santa Helena Chickenfarm tabata produci 90 porciento di e necesidad di webo pa Aruba y tur ta webo blanco. Pero productornan awendia ta produci e webo bruin.
“No solamente nan ta produci poco, nan ta usa galiña robes. Nan ta cria un raza di galiña cu ta come hopi y come poco. A cambio, nos tabatin un rasa di galiña cu tabata come poco y pone hopi. E ta mas economico pa e pueblo. E webo ta keda webo. Paden e ta keda igual, sea ta casca bruin of blanco. E casca bruin ta mas duro si, pero esey ta pasobra e galiña ta come mas y ta pone menos webo,” Francis Wever, experto den produccion di webo, a bisa Bon Dia Aruba.
Kico a pasa ta cu hendenan a cuminza produci e webo bruin cu ta mas costoso y esey a habri e caminda pa importa e webo bruin di afo na un prijs mas economico, y bende como local, pa gana mas placa ainda. “Atrobe, e proteccion no tabata pa proteha e empresario sino pa stimula nan pa bay den volumen pa produci mas pa Aruba. Mester tin ambicion pa keda progresa den negoshi. Si no, e empresa ta cay atras y inversion ta come tur cos. Tin e tendencia na Aruba pa aumenta e prijs di webo local y esey no mester ta e intencion. Mester bay den volume pa baha prijs di webo. Awor ta probecha di dje, y awor e proteccion ta sirbi un man yen di hende y no e comunidad en general.”
Casi mes galiña cu habitante
“Nos tabatin mas galiña cu Arubiano. Nos tabatin 96 mil galiña y como 30 mil meter cuadra di tereno,” Wever a sigui splica. E ta nifica cu mester crea espacio pa e galiñanan move y e ta maximo tres galiña pa cada meter cuadra. Diez aña pasa Wever a calcula cu Aruba tabatin espacio pa 150 mil galiña. Pues, mester tabatin 50 mil meter cuadra disponible pa cumpli cu demanda di mercado local. Y ta espacio cu ya no tin. “Ami a yega di pidi tereno na Kibaima cu tabata bashi y nos no a haya. Awor ta pio, pasobra tin yen di cas.”
Gobierno a neglisha e aspecto aki di produccion y awor numa ta bolbe riba posibilidad di produccion di webo, pasobra e nocion a bira popular.
Scol di galiña
Francis Wever a bisa cu su empressa tabata exitoso pa motibo cu el a keda inverti den conocemento, pa medio di convencionnan, tayernan internacional. “Y pa un industria ta exitoso mester di un scol di galiña.”
Un scol di galiña ta e principio cu un chickenfarm mester tin galiña di diferente edad. For di jong te na mas bieu. “E ta mescos cu un scol. Asina cu un set ta caba di pone, mester tin un otro grupo cu ta cuminza pone y tin e puyitonan cu ta yegando. Mester tin galiña di tur edad. Ora tin un chickenfarm, e productor mester sa cuanto cuminda nan ta come, mas o menos, y cuanto webo ta piki, y cuanto galiña tin cu cria tur dia.”
Pasobra un ta caba, otro ta cuminza, y e otro ta yega. Y e galiña cu ta bende na pueblo pa sopi, ya ta completamente desprecia den bukinan. E no tin balor mas como galiña cu ta produci webo y esey ta permiti cu por yuda comunidad cu cuminda barata. “Bo mester di e luga bashi, y mester sali di e galiña lihe lihe, pa asina haci e luga limpi. No por ta asina cu awor ta bende un galiña asina na 25 florin. Come on. E ley di proteccion di produccion di webo no ta pa beneficia e productornan awor cu ta apenas ta produci 10 porciento di locual Aruba mester. E ley ta pa yuda comunidad,” Francis Wever a enfatisa.


text:
Gabinete Wever Croes recientemente a tuma e decision di haci Bureau Sostenemi e meldpunt nacional pa tur caso cu tin di haber cu abuso y negligencia di mucha.
Aña pasa, na caminda pa esaki, Gobierno di Aruba a percura pa haci tur yamada pa e number di Bureau Sostenemi cu ta 5881010, completamente gratis. Inmediatamente nos a ricibi e cooperacion di SETAR. Mientras tanto nos por anuncia cu hasta for di DIGICEL, un yamada pa 5881010, cu ta un yamada cu por rescata un mucha for di abismo di tortura, lo ta gratis pendiente ehecucion di algun detaye.
E logro grandi aki ta otro prueba palpable cu pa Gabinete Wever Croes y Minister Glenbert Croes, siguridad di nos criaturanan tin prioridad, bienestar di nos muchanan ta na prome luga. Y e prome paso ta di a haci 5881010 di Bureau Sostenemi nos meldpunt nacional. Esaki ta e prome paso den e bon direccion pasobra ta cuminsa cu meldpunt. Proximamente ta bay introduci e protocol y metodo con cada instancia y departamento concerni mester atende cu cualkier reporte of constancia cu tin abuso y/of negligencia tumando luga.
Gobierno di su banda ta fortificando, apoyando, subsidiando e instancianan den e sector Social pa hunto logra cambionan fundamental pa sigura cu niun mucha ta keda atras. E ta un lucha atroz. Pasobra un palo cu crece krom, ta tuma hopi esfuerso, perseverancia y persistencia, compaña cu fe, pa por logra enderesa esaki. Imposibel e no ta pero e ta tuma un empeño constante di tur envolvi. Pa ultimo decada e sector social a bin ta empeña riba propio forsa. Awor tin un Gobierno cu ta apoya y fortifica nan pa hunto nos logra e miho pa nos Pais.
E yamada awor ta na nos Pueblo. Corectamente manera Minister Glenbert Croes a expresa: “Na henter nos comunidad, laga nos cera cabez cu otro, laga nos para schouder cu schouder cu otro, laga nos haci e compromiso cu nos ta bay garantisa, sigura cu nos yiunan y nos famianan lo tin un miho futuro sin violencia, sin maltrato, sin abuso, pasobra e cuido di nos criaturanan ta responsabilidad di nos tur. Bo wak algo #nobiracara. Si bo sa algo #kibrasilencio. Si bo tin cualkier inquietud yama #5881010.” Bo yamada por scapa un bida y e no ta costa bo nada.


text:
The Fighting Team ayera a bin dja’tras i pa eleminá Fenix Softex. Pèrdiendo 2-0 i tim a skor 4 kareda den su último turno na bate pa asina bòltu e skor 4-2 i finalmente gana 4-3. E ta warda awor riba e pèrdèdó dje seri entre Souax Gill i Pichingolo KIA/Nissan.
Curaçaose Softball Bond (CSB) a kontinuá ayera ku e play-off den sòfbòl AA femenino. The Finghting Team i Fenix Softex a hunga kontra otro den Sabana Ballpark.
E timnan a wanta otro e promé dos inennan riba 0 kareda. Pichernan Leonella Elizabeth pa Finex i Ruth-shainny Calmera di Fighting Team tabatin bon dominio dje batiadónan.
Fenix Softex den di tres inen sinembargo a skor 2 kareda pa bai ariba. Tur kos tabata mustra ku e tim ta bai gana e wega pa sigui pa e sigiuente seri, ora ku ela yega di shete entrada dilanti 2-0.
Fenix Softex ku strea Leonella Elizabeth sinembargo a kai den otro den e di shete inen i esaki a habri kaminda pa The Fighting Team krusa platu 4 bia i bai ariba pa promé bia den e wega: 4-2. Fenix a purba bin bèk i a skor 1 punto, pero esaki no tabata sufisiente: 4-3
Picher Ruth-shainny Calmera a gana e wega. Ela picha 6 inen i un tèrsio i a pèrmití 3 kareda riba 3 hit. Ela ponchá 5 batiadó. Ela haña relevo den di shete inen di Lee-Ann Craanberg ku a saka e último dos outnan pa seya e viktoria pa The Fighting Team. Esaki a nifiká tambe eliminashon di Fenix Softex.
E picher pèrdèdó tabata Leonella Elizabeth ku a haña 4 kareda kontra riba 7 hit, miéntras ku ela ponchá 8 batiadó.
E play-off ta sigui awe nochi ku e di tres wega entre Souax i Pichingolo. E ganadó dje enkuentro aki ta pasa dirèkt pa final, miéntras e pèrdèdó ta bai hunga kontra di The Fighting Team pa e otro puesto den final.


text:
Persbericht
Emití pa sekretariado di Konseho Sosial Ekonómiko (SER)
Kòrsou ta haña puesto di sekretario general athunto bek pa Karibe i Latino Amérika di e organisashon mundial di konsehonan sosial ekonómiko i institutonan similar (AICESIS)
SANTO DOMINGO, 7 di sèptèmber 2017 – Durante e Asamblea General di e Asosiashon Internashonal di Konsehonan Sosial Ekonómiko i Institutonan Similar (AICESIS), ku ta tumando lugá aktualmente n’e kapital di Repúblika Dominikana (Santo Domingo) i di kua Konseho Sosial Ekonómiko di Kòrsou (SER) ta miembro, SER Kòrsou a ser elegí unánimamente dor di e asamblea pa e próksimo dos añanan asumí e kargo di AICESIS-Sekretario General athunto, enkargá ku Karibe i Latino Amérika, basá riba artíkulo 12 di e statútonan di e organismo.
E kargo di Sekretario General athunto di AICESIS ta unu responsabel i ta trese kuné ku SER di Kòrsou pa e término menshoná lo traha den estrecho kolaborashon i kooperashon ku e Sekretario General di AICESIS den formulashon di e agènda regional pa e próksimo término pa ku e region Latino Amerikano i Karibense. Den e kuadro aki SER di Kòrsou lo ta responsabel pa koordinashon i komunikashon di tur aktividat atministrativo, logístiko i di maneho di AICESIS pa ku paisnan den nos region.
E representashon di SER di Kòrsou ku aktualmente ta asistí na e Asamblea General a hiba un lobby pisá pa por a atkerí e funshon importante aki bek.
Riba e foto por mira e delegadonan di Kòrsou den kombersashon ku nan koleganan di Brazil, Repúblika Dominikana, Argentina i Mexico.


text:
A Taste Of Heaven Spa and Salon
“A Taste of Heaven” ta e lugar cu bo kier ta ora bo ta na e bunita isla di Aruba.
Nos ta invita tur hende pa bin y experencia nos tratamentonan magnifico, cual a wordo diseña pa laga bo sinti e “Sabor di Cielo”. Nos ta ofrece e productonan y servicio di calidad mas halto duna pa nos staf di expertonan, pero bo no ta nota esaki den nos prijsnan.
Reserva un Tratamento
Planea adelanta y reserva bo tratamento promer cu bo jega Aruba y ricibi un descuento di 15%.
Bono di regalo
Cumpra un Bon di Regalo y sorpresa e persona special cu un Tratamento di Spa maravilloso na nos bunita spa na Aruba.


text:
Areglo di emergensia SZW prolongá ku tres luna
Ta prolongá e areglo di emergensia pa gastu di salario i sosten di entrada for di Ministerio di Asuntunan Sosial i Empleo di 13 di yüli te ku 12 di òktober 2021. Ounke turismo ta …
Pronto por haña un pèrmit di establesimentu den un término di 6 dia di trabou.
Ta bira fásil pa habri un negoshi na Boneiru. Den 6 dia di trabou por haña un pèrmit di establesimentu. Esaki por awor paso for di promé di yüli ta bira posibel pa hasi e …
Kompensashon ‘ALIVIO’ ta habrí pa registrashon
For di awe ta posibel pa registrá pa kompensashon ‘Alivio’. Entidat Públiko Boneiru tin un areglo pa empresarionan i empleadonan ku a sufri un rekaida serio den entrada pa motibu di e pandemia di COVID-19. …
Gustosamente Kámara di Komèrsio ke mira bo bèk
Orario normal For di djabièrnè 14 di mei 2021 Kámara di Komèrsio lo ta habrí atrobe na e oranan di kustumber. Durante dianan di trabou Kámara di Komèrsio ta habrí e ora ei for di 8:00 te …
Di sinku sosten di EZK pa empresario afektá
Pa di sinku bia empresarionan na Hulanda Karibense por risibí un kompensashon pa gastunan fiho for di Ministerio di Asuntunan Ekonómiko i Klima (Economische Zaken en Klimaat, EZK). E montante di e kompensashon por varia …
SONDEO TOKANTE MEDIDA DI SOSTEN KOMPENSASHON “ALIVIO”
Kámara di Komèrsio ta bai hasi un sondeo pa Entidat Públiko Boneiru bou di empresarionan tokante un medida di sosten nobo di nos gobièrnu lokal pa gastunan nesesario di biba. Na e momentu aki Entidat …


text: KRALENDIJK – ‘Stichting Adonai’ resientemente a organisá un ‘Christmas Lunch’. Hopi hende a kumpra nan karchi adelantá, asina reservá nan kuminda pa e dia. Manera ta konosí, Lula Bernabela, Elys Santaris i Ericson Martis ta esnan ku ta forma parti di ‘Stichting Adonai’ i a hasi un bon trabou, kaminda hopi hende a kontribuí pa e organisashon por logra su metanan. Entre otro nan tin komo meta pa yega na un manera, kaminda e hende ta kome salú i biba salú. Esaki ta eksihí pa e hende por haña e produkto salú pa e por kumpr’é i kome. ‘Stichting Adonia’ su sentro ta na ta na Kaya Mandelson 2 (magazina Aruba). Esaki sigur ta yuda sinembargo esnan ku ta deseá pa yuda por tuma kontakto ku nan na number di telefon; 795-9879 òf 561-7305. Por topa ku e miembronan tambe durante Marshe di Playa; tur djasabra na Kaya Industria dilanti di ofisina di Selibon N.V. “Sostené nos pa nos por yudabo.”


text:
(AP) – Companianan di cuminda ta ricibiendo hopi presion atrobe pa usa menos salo despues cu reguladornan di Merca a introduci guianan hopi spera cu e meta di reduci e nivelnan di sodio den varios cuminda, incluyendo condimento, cornflakes, batata hasa y chips.
E golnan boluntario finalisa riba diaranson pa 163 categoria di cuminda tin e intencion di yuda baha e cantidad di salo cu hende ta consumi. E mayoria di e sodio den e dieta di Merca ta bini di cumindanan den pakete of cuminda usa na restaurant, no e salo cu ta come na cas, haciendo e mas dificil pa hende por haci cambio nan so.
Pa por logra cu hende custuma na come menos salo, e Food and Drug Administration a bisa cu mester haci reduccion gradual y den henter e suministro di alimento pa hende no keda busca opcionnan mas halto den sodio.
“Pa medio di publica e meta cu nos kier cumpli, nos ta logra nivela e uso den enter e industria,” segun Susan Mayne, director di Food and Drug Administration su divison di siguridaad di cuminda y nutricion a declara.
Durante e siguiente 2.5 aña, e Fod and Drug Adniminstration su meta ta di baha e nivelnan di sodio te cu un averahe di 12%, di 3,400 te cu 3,000 miligram pa dia. Esaki te ainda lo laga e averahe di consumo mas halto cu e limite federalmente conseha, cual ta di 2,300 miligram pa dia, pa hendenan di 14 aña bay ariba. Pero e agencia a bisa cu e lo monitoria e progreso den e industria y keda haci uso di metanan actualisa pa por trece e nivel cada biaha mas cerca na e limite recomenda federalmente.
E Food and Drug Administration a bisa cu nan a tuma den consideracion e feedback di e industria despues di a publica nan prome guia den aña 2016. Ketchup, mustard y saus pica por ehempel, a keda separa y awo tin diferente guia. Otro diferencia ta, cu e guia final no ta papia tocante un tempo unda cu mester yega na e otro metanan di termino largo.
“E ta un gran desilusion cu nos no a yega na e meta di 10 aña na e mesun momento aki,” Dr. Dariush Mozaffarian, cabesante di Tufts University Friedman School of Nutrition Science and Policy a declara.
Mozaffarian a bisa cu algun compania di cuminda a resisti e meta di rduci sodio, pero cu mas sosten cientifico a cuminsa bini dilanti pa e guia federal riba sodio. Den aña 2019, e National Academies of Sciences, Engineering y Medicina a mara e limite di recomendacion na e reduccion di malesa cronico. Un estudio recien haci na China tambe a haya un averahe hopi mas abao den eventonan relaciona cu curason den personanan usando un substituto pa salo compara cu esunnan usando salo regular.
Si e meta ta efectivo of no den e empuhe pa baha e nivel di sodio den e industria lo depende di con e Food and Drug Administration lo monitoria e progreso y publicamente comunica tocante esaki.


text:
Orashon djadumingu 25 di yüni 2017
Orashon djadumingu 25 di yüni 2017
P’esei no tene miedu di hende. Lo deskubrí tur loke ta tapá; lo saka tur sekreto pone na kla. Loke Mi bisa boso den skuridat, proklam’é di dia kla; loke bisa boso ketuketu, grit’é na bos altu for di riba dak! No tene miedu di esnan ku por mata kurpa di hende, ma no por mata su alma sí; mas bien tene miedu di Dios ku tin poder pa destruí kurpa i alma den fièrnu. Dos para chikí ta kosta dos plaka, tòg? Ma niun di nan no ta kai na suela sin boso Tata ke. Pa loke ta trata boso, asta tur boso drachinan di kabei ta kontá. P’esei no tene miedu, pasobra boso ta bal mas ku hopi para! Si kualke hende deklará públikamente ku e ta na mi banda, Mi tambe lo deklará dilanti di mi Tata ku ta den shelu, ku Mi ta na su banda. Ma ken ku nenga públikamente ku nan konosé Mi, Mi tambe lo nenga ku Mi konosé nan dilanti di mi Tata ku ta den shelu.
Mateo 10:26-33


text:
Awe nos a cuminsa cu e segunda tanda di vacuna
ORANJESTAD - ORANJESTAD – Diaranson atardi Minister di Salubridad Pulico Sr. Dangui Oduber tabata presente na Club Don Bosco na Noord caminda den oranan di mainta a cuminsacu e segunda tanda di vacuna. Manera planea den e programa di ehecucion di vacunacion diamars atardi Aruba a ricibi un total di 12800 vacuna di Pfizer.
Aruba ta yegando 30 mil persona cu a registra pa haya e vacuna, ya caba mas di 11 mil hende a vacuna di cual mas di 9 mil ta persona riba edad di 60 aña. Como cu e registracion ta bayendoasina bon Aruba cu Hulanda a acorda cu Aruba lo ricibi su di 3 batch di vacuna cada 2 siman embes di 3 siman manera e tabataacorda anteriormente.
Aruba tin capasidad pa vacuna mas di 1500 persona pa dia y compara cu e otro islanan den reinoAruba ta sobresali den mas registro pa e vacuna.
Minister Dangui Oduber ta keda pidi pueblo di Aruba pa registrasi ainda bo no a haci esaki. Baha e aplicacion di “Aruba Health App” of acudi na un di e 4 oficinanan di MFA rond di nos isla y registra pa haya e vacuna.
Personanan cu ta indocumenta tambepor registra pa haya e vacuna pero esaki por sosode solamentena e oficinanan di MFA. Tambe Minister Oduber ta pidi e familiarnan mas jong pa yuda nan famia di mas edad cu no portraha cu e aplicacion pa registra, un yuda otro.
Minister Oduber kier a gradici comumidad di Aruba pa nan participacion den e campaña nacional di vacunacion. Hunto noslo logra vence e pandemia aki. Ban sigui vacuna Aruba, ban sigui salba bida y ban prospera pa nos por progresa.


text:
Den e tim aki ta destinguí algun area di tarea:
Kada sektor tin partinan organisatorio fiho
Primi riba e linknan pa informashon tokante e partinan organisatorio di Sektor Desaroyo Sosial i su produktonan i servisionan.
Maneho Atministrativo Desaroyo Sosial
Kasnan di Bario: Kas di Bario Brievengat, Kas di Bario Otrabanda, Kas di Bario Punda, Kas di Bario Sta. Maria
Lokalidatnan di SOAW: Kas di Bario Brievengat, Kas di Bario Punda, Kas di Bario Otrobanda, Kas di Bario Sta. Maria, Inspekshon di Labor i Seguridat, Sentro pa Famia i Hubentut, Sentro pa Trabou, Ofisina di mediadó.


text:
Departamento di Cultura Aruba ta contribui constantemente na nos Idioma Papiamento
Oranjestad – Departamento di Cultura Aruba (DCA) durante añanan a bini ta duna su aporte constante na nos idioma Papiamento. Esakinan a bin ta sosode pa medio di proyectonan den colaboracion cu terceraparti, comunicadonan di prensa y nos proyectonan escolar di tur aña durante varios aña. Sigur tambe pa menciona e colaboracion estrecho cu e docentenan di Papiamento na scolnan avansa cu aña pa aña ta aumenta.
Nos Papiamento ta un responsabilidad di nos tur como Arubiano. Nos instancia, fundacionnan y nos gobiernonan a cuminsa ta realisa e importancia di esaki. Un comprension cu Papiamento ta e herment, medio di comunicacion cu for di den bariga di un mama ta e medio di unificacion y comunicacion nos tur tin cu realisa.
No tin un idioma cu no tin su trayectoria, desaroyo y historia cu a dura durante centenares di aña. Tin ora tin sistemanan, concientisacion di su importancia, pioneronan cu a y ta traha duro y sigui contribui na e adelanto di reconocemento, su bon uzo, salvaguardia y promove pa garantisa su derecho di existencia. Pero tur esaki ta depende di henter e pueblo, comunidad y den casnan di famia como fundeshi di nos sociedad.
Ta importante pa señala cu no ta nos idioma so a adopta y adapta palabra, sino e idiomanan di mas uza riba mundo den transcurso di nan desaroyo tambe a haci esaki. Idioma ta bibo!
Ki bunita lo ta cu henter nos comunidad, docente, experto, instancia, scolnan (directiva y scol mes) y fundacionnan uni y conserva e sentido general di considera nos dushi Papiamento como medio unificado di mas importante di nos cultura. Idioma ta den e aspecto di simbolo nacional di un pais. Tambe idioma ta carga tur pensamento y experiencia humanodoor di comparti cultura y identidad. P’esey Idioma ta e medio cu ta transferi cultura y nos mester cuid’ecomo nos Idioma y awendia tambe como nos IdiomaOficial. Tin un Seccion di Idioma na Departamento di Enseñansa y nan ta prome yama pa traha maneho riba Idioma, nos dushi Papiamento.
Tin un transcendencia di nos dushi Idioma Papiamento caminda hopi esfuerso ta ser haci. Hopi momentonan di lucha y desaroyo.
Un ehempel djis pa menciona algun; - Aprobacion di e Ortografia oficial di Aruba na 1976; - Instituto LinguisticoArubano (ILA) na 1986; - Comision pa reforma, elabora y
amplia e ortografia oficial 1992; Papiamento como materia na scol secundario/lista di palabra agrega como anexo na 2003; - Riba 21 di mei 2003 Papiamento como idioma.
oficial, caminda por dirigi carta oficial na Gobierno of instancianan oficial cu excepcion asuntonan di Corte y Notarial; - Ortografia di Papiamento na 2005 agregacion di esun di 2003; Introduccion di enseñansa multi-lingual (proyecto piloto) 2008; -E buki blauw ‘Vocabulario Ortografico’ a keda publica na 2009; - Manual Gramaticadi Papiamento (sintaxis) na 2005; - Estudio Bachelor Papiamento di 4 aña na 2018, unda varios corector didepartamentonan di gobierno a keda forma; - Na 2020 trayecto cortico di bachelor Papiamento. Esakinan ta djis pa menciona un par.
Ta bon pa nos pensa y recorda cu oficialisacion di nos Idioma Papiamento ta y lo sigui yuda nos crea mas aprecio y stimula nos pa cu orguyo y amor siña conoce e historia di nos idioma materno bon y promove e uzo corecto di papi’e y skirbie. Awendia nos ta mira Papiamento como idioma den diferente publicacion manera corant, revista, literatura, e parti cientifico linguistico, den medio di comunicacion manera radio, television, medionan social y internet. Pa medio di lectura y disertacion den colegio di nivel academico, tambe por uza Papiamento of Hulandes den decreto gubernamental, den documento oficial y pa huramenta. Ta di reconoce un iniciativa valioso cu Departamento di Enseñansa tin un pagina web www.papiamento.aw como fuente di informacion pa un y tur, specialmente pa hubentud escolar.
Na 2018 na ocasion di Aña di Papiamento, DCA y hunto cu Fundacion Lanta Papiamento a haci actividadnan un aña largo relaciona cu nos Idioma Papiamento. A haci proyectonan den pasado y ta sigui cu un bon relacion. Sin lubida pa menciona e bon relacion y cooperacion cu Fundacion Grupo Corector Aruba cu desde inicio a cuminsa e relacion di trabou como Grupo Corector Aruba.
DCA a publica un Buki Conmemorativo Cultural na Papiamento na 2018 titula ‘BaluArte’, caminda varios di nos baluartenan a ser treci den un luz. Y ta obtenibel ainda na nos librerianan. Esaki como muestra di apreciopa nos baluartenan y e trabou realisa riba tereno di servicio cultural, dunando respet y amor na nos idioma materno como idioma esencial pa cultura di Aruba. A publica un buki di e Wantomba y Celebracion di San Juan, dera gay pa tur scolnan basico. Cultura nos tin cu bib’e!Manera nos Minister actual di Cultura sra. mr Xiomara Maduro ta bisa.
Departamento di Cultura Aruba ta hopi contento di por realisa su proyecto escolar pa scolnan avansa pa su di 12 edicion cu ta Arte di Palabra. Esaki ta un competencia di conta storia cortico y declama poesia na Papiamentostimulando e hobennan riba literatura, lesamento y skirbi Papiamento den su bon uzo. E competencia aki lo tuma luga riba 8 di mei venidero. Mas y mas nos ta ripara cu e hobennan ta gusta esaki. Tin hoben ta keda participa y te hasta ora nan caba di studia ta sigui sea como MC of boluntario den e comision di Arte di Palabra.Tambe lo ta e intencion di DCA y mirando nos ubicacion den John F. Kennedy Education Center hunto cu Departamento di Enseñansa pa bay traha mas estrecho. A pesar di cu nan ta cooperando cu realisacion.
di proyectonan escolar, na interes y beneficio di nosmuchanan. Meta ta pa stimula mas y mas nos yiunan y famia pa reconoce, conserva, conoce y practica e bon uzo di Papiamento tanto papia como skirbi.
E aña aki nos ta celebra 35 aña di nos Status Aparte cu tabata e lucha largo di e pueblo di Aruba na defensa di nos identidad como Arubiano y derecho di autodeterminacion, na unda finalmente a surgi un pais nobo y autonomo for di dia 1 di januari 1986: Den e contexto aki a surgi tambe un rebalorisacion di e cultura local y di Papiamento como idioma nacional. Pues hunto cu nos himno y bandera na aña 1976, Gobierno a aproba e ortografia di Papiamento di Aruba pa medio di un decreto gubernamental. Durante e lucha pa Status Aparte den añanan setenta un proceso di emancipacion di Papiamento a tuma luga den tur sector di sociedad entre otro den prensa, den servicio di gobierno, den Parlamento (Eilandsraad), den enseñansa y den expresion cultural.
Banda di e conmemoracion y celebracion aki, prensa, servicio di gobierno, Parlamento di Aruba, nos enseñansay den expresion cultural mester sigui aporta na e desaroyodi nos dushi Idioma Papiamento y su bon uzo. Esaki pa demostra y comparti e amor pa nos Papiamento, tanto pa traspasa esaki na nos hobennan como na e pueblo di Aruba en general.
DCA y Comision Celebracion Dianan Nacional (CCDN) bou auspicio di Ministerio di Cultura ta duna su aporte cu e proyecto/actividad di Poeta di Patria. Aki hoben y adulto por participa den un competencia di declama poesia na Papiamento y pratica su bon uzo. Stimulando e amor pa nos simbolonan nacional cerca grandi y chikito,
conscientisando nos identidad di cual Papiamento tambe ta uno importante.
DCA, CCDN, MINFEC, Comision Promove Cultura y Fundacion Cultural di Festivalnan Folklorico ta duna espacio, oportunidad cu e Festival di Un Canto na Aruba su Himno y Bandera na grandi y chikito por participa y enrikece nos dushi Idioma Papiamento na e arte di canto y crea cancionnan nobo. Esaki semper ta sosode den luna di maart di tur aña. Nos no por kita afo e trabounan cu a yta ser haci door di tur esnan riba e tereno linguistico,educativo y DCA mes riba tereno cultural aportando na nos Papiamento. Aunke semper ta keda na nos tur como Arubiano pa cuida y conserva Papiamento y su dinamismo.Como idioma nacional y idioma oficial nos mester duna Papiamento e balor cu e merece. Como un pais cu su idioma den desaroyo nos lo mester haci mas
esfuerso di parti di nos tur pa engrandece. Nos mester reconoce cu ta danki na nos Papiamento nos tin e facilidad di por papia varios idioma.


text:
Caya Ritmo – Diamars marduga pa mas o menos 2:45 patruya di Noord ta pidi presencia di mas patruya na Citgo Sasaki, momento cu nan a bin topa cu un conoci di nan.
Durante control nan ta bin haya un arma di candela den su tas.
E conocido Bryan di Bushiri a core bay laga e polisnan, mientras polis a logra detene e otro dos hombernan cu tawata den auto cu ne.
E momento ey parse e lo a core bay direccion rotonde Sasaki. Mes ora varios otro patruya a yega y a cuminsa busca.
Den algun minuut a logra detene eybanda mes.
Un bon trabou preventivo di e patruya, mirando cu e cabayero aki ta un conoci di nan y na mes u momento ta logra di kita un arma di candela mas for di ariba caya.
Di e otro banda, atrobe por wak cu armanan di candela ta keda drenta e isla y tambe ta circula ariba caya.


text:
Jason Vic a bin konfrontá problema despues ku donantenan di un fundashon ku el a yuda lanta a laga hasi un innvestigashon
Written by Khalil Guribaldi on 11 February, 2021
Willemstad— “Day Trading”, kompra i benta di aktivo (akshon) via internet riba bolsa di balor, a pone ku e hóben Jason Vic a bin hañ’é den problema ku hustisia.Jason na e momentonan aki ta detené pendiente su investigashon i interogashon. Ta sospechá ku e la malversá un suma di 50 mil florin. E hóben Jason Vic a bin ku e magnífiko idea pa repartí pakete kuminda pa esnan den nesesidat aña pasa den luna di aprel . Jason a aserka algun persona pa asina por a haña sosten pa yega na e pakete nan di kuminsá pa parti pa esnan den nesesidat. Esnan ku e la aserka a haña esaki un tremendo idea i mirando e akohida ku Jason tabatin riba Facebook kuminsando ku su weganan prèt pa despues sigui pa yuda esnan den nesesidat. Mesora esnan ku Jason a aserka i ku a haña e idea di Jason un bon inisiativa a kuminsá buska vários donante ku a duna basta sèn pa asina por kumpli ku e soño di Jason i hasié realidat. E idea di Jason a bin kristalisá i den un par di luna esaki a bira asina grandi ku a disidí di bai lanta un fundashon. E fundashon tabata konsistí di tres persona entre nan Jason mes i tambe un akountent. A sigui ku repartishon di kuminda pa esnan den nesesidat i tabata den luna di Ougùstùs a pidi Jason kuenta di rason di tur loke e la hasi ku plaka ku tabata wòrdu depositá den e fundashon. Jason no por a duna kuenta di rason kon tur e plaka ku tabata Sali for di e fundashon a ser usa. Mesora a kuminsá ku un investigashon atministrativo debí ku tabata sospechá ku tabatin froude a tuma lugá. A manda yama Jason pa bin duna kuenta i rason di tur e plaka ku a ser usa pero e no a presentá. debí ku e no a presentá mesora a orden’é pa stòp di lanta sèn for di e kuenta di e fundashon pero e la sigui hasi esaki. For di e investigashon a bin saka afó ku na no ménos ku 14 biaha Jason mester a falsifiká faktura pa por keda ku plaka i tambe na 14 okashon e la falsifiká adrès ku supuestamente e la bai hiba pakete di kuminda i na 14 okashon e la traha kwitantie falsu. Na final ora a bai hasi un konteo a yega na e suma di 50 mil florin ku a keda malversá. Ora a tuma nota di e kaso di malversashon a asta dun’é un chèns esta un di dos oportunidat pero tòg e la sigui malversá mas sèn debí ku e tabata sa e trayektoria kon pa yega na e fondonan. For di e investigashon a bin saka afó ku Jason tabata adikto na “ Day trading” . Day trading ta subi riba Internet i kumpra akshon riba bolsa di balor. Na sèptèmber a bai hasi un denunsia kontra di Jason Vic. Por a komprondé ku famia di e sospechoso a kuminsá paga un parti di e plaka despues ku a hasi e denunsia pero no a kaba ainda. Awe wes komisario lo bai tuma un desishon riba e investigashon ku Jason ta envolví den dje. Entretantu famianan di Jason a paga un parti di e suma.


text:
“Durante un rueda di prensa Candelaria a haci hopi insinuacion infunda y inecesario den direccion di Gobierno di Aruba. Mi ta haya hopi baho di Candelaria cu e ta hunga cu sentimento di esnan cu t’aki na Aruba mediante un permiso, insinuando cu Gobierno ta perhudicando nan inecesariamente. Pasobra e realidad sigur no t’asina! Ta hopi jammer cu un persona manera Candelaria ta cay den e practica aki solamente, pasobra ta aña di eleccion y kier crea odio den un grupo asina vulnerabel y cu dor di Covid por bay keda afecta drasticamente”, segun Shailiny Tromp-Lee.
Mirando proyeccion di Gobierno, ATA, AHATA y AAA pa loke ta trata nos economia y su recuperacion y e consecuencia di esakinan riba nos mercado laboral, Candelaria ta mas cu consciente cu un maneho mas rigido pa loke ta trata admision ta algo necesario y responsabel. No por otro si nos kier proteha nos forsa laboral local y percura pa nos hendenan local t’esnan cu ta bin prome na remarke pa haya un trabou.
Mirando cu Candelaria dor di su acusacionnan infunda ta indica si cu e ta cuestiona e maneho di admision, ami lo kier sa di su persona con e y AVP tin pensa di proteha nos mercado laboral local y ki otro solucion nan ta mira. Pasobra nos no mester lubida cu den luna di februari 2021 ainda Gobierno a duna: 3767 persona FASE cual ta 3.6 miyon florin; 1410 compania subsidio di salario pa 18.253 trahador cu ta suma 25.6 miyon florin; 1348 empresa chikito y mediano sosten financiero di 4000 florin p’e prome kwartaal di 2021 cual ta suma 5.4 miyon florin.
Banda di esaki Candelaria ta bon conoci cu e tristo realidad cu sigur un 30.000 persona ta depende di bon of pakete di cuminda tur luna cu nan ta haya for di Cruz Cora of Fundacion pa nos Comunidad.
E realidad aki, cu nos ningun a premira y of a desea ta haci necesario cu Gobierno mester tuma e decisionnan necesario y responsabel na bienestar di nos pueblo y pais,Shailiny Tromp-Lee a conclui.


text:
E Samenwerkende Fondsen Cariben ta duna sosten financiero pa proyectonan social. Nos ta apoya por ehempel asistencia pa ex-prisoneronan hoben. Pero tambe pa financia actividadnan pa nos grandinan, pa mucha of proyectonan pa eleva calidad di bida den bario. Asina nos kier engrandese e compromiso activo di nos hendenan. Y percura pa tur hende por participa den comunidad.
En particular nos ta facilita sosten financiero na iniciativanan cu ta sali for di comunidad mes. Proyectonan pa combati pobresa, cu ta ofrece miho oportunidad riba un bida digno na tur habitante di e islanan. Tambe pa esnan cu riba nivel social-economico nan situacion ta fragil.
Conseho local
E Samenwerkende Fondsen Cariben ta wordo asisti riba cada isla pa un Hunta di Conseho of un director local. Pa e aplicantenan, esaki ta e bentana local pa acudi na dje. Aplicantenan por acudi aki pa conseho y guia pa cu nan solicitud. E Hunta di Conseho of e director local ta hunga un rol tambe ora di consulta cu autoridadnan gubernamental.
E cooperacion entre e fondonan ta facilita e forma di duna y ricibi sosten financiero. Tin un punto di contacto central y un procedura di solicitud simplifica. Di e manera aki mas proyecto bon, ta haya un chens tambe.
Un di e fondonan Hulandes ta fungi como coordinador general. E funcion aki ta cambia cada tres aña. Actualmente Kansfonds ta e coordinador general.


text:
5 hóben studiante/deportista a sali rumbo pa Subiaco Academy na Arkansas Merka
Written by Admin on 20 September, 2019
WILEMSTAD/ARKANSAS – Resientemente 5 hóben a sali rumbo pa Subiaco Academy na Arkansas Merka pa studia i hasi deporte.
E hóben nan Ivan Martijn, Justin Luidens, Jeadan Nieveld, Jonathan Mercera i Sahir Isei a destaká den nan deporte ku nan ta praktiká i ku ayudo di nan mayornan i Shurelton Hanley a krea e oportunidat pa bai studia na e prestigioso ‘boarding school Subiaco Academy’.
E hóbennan ariba menshoná ta praktiká e deporte di basketbòl den tantu e ekipo di Curacao Sharks komo Janwe Spartacus. Banda di e deporte di basketbòl, algun di e hóbennan aki ta praktiká beisbòl i futbòl tambe.
Aktualmente Sr. Hanley ta esun enkargá ku e Fundashon ku lo bai yuda pa mas hóben haña e oportunidat pa bai studia i praktiká nan deporte preferí na nivel di Highschool na Merka. Nos ta deseá e hóbennan aki tur klase di éksito tantu den nan estudio primordialmente komo den e deporte ku nan ta i lo bai praktiká.


text:
KRALENDIJK – 17 di febrüari último tabata djarason di shinishi i despues ku parokianonan a tuma nan krus riba frenta, kuaresma a kuminsá. Ta e temporada di aña kaminda ta rekordá 40 dia ku Hesus a pasa den desierto. Parokia La Bírgen di Coromoto, tabata un di e misanan ku a selebrá Santu Sakrifisio di misa, poniendo e krus di shinishi riba frenta di parokianonan. Misa tabata afisiá pa pader Marc Hooijschuur, kende entre otro a menshoná durante predikashi, ku kuaresma ta trata di temporada pa resa i hasi orashon.
“Kuaresma ta temporada pa resa i hasi orashon. Nos konosé hende ku ta poko pober i nan ta so i tristu. Esnan ku ta stabil, mester duna e esnan debil un man pa yuda nan. No biba ku e pensamentu di; ike, ike en de rest mag …. Esei no ta e manera korekto pa hende biba ku otro. Ban traha huntu un yuda otro. Ta importante pa yuna den temporada di kuaresma, sinembargo esei no ta nifiká pa pasa miseria. Kome i bebe moderá. Hesus ta bisa nos ta bai kome ménos i bebe ménos. Ta konsiente ku tin mas kos den bida ku mester disfrutá di dje. Bo no ta resa pa yuda hende ku e meta pa haña atenshon personal. Bo ta hasi esei pa Señor. Biba pa Dios den e 40 dianan aki, pa yega na un bida nobo. Ban kuminsá e biahe di kuaresma huntu”, pader Marc Hooijschuur a bisa. Potrèt ta ilustrá hendenan tumando krus di shinishi riba nan frenta i Junella Pietersz, momentu el a haña bendishon spesial, selebrando un aña mas di bida.


text:
KRALENDIJK – A revoká e ordenansa di emergensia. E motibu pa esaki ta ku a anulá karentena obligatorio pa paisnan di riesgo haltu. Na yegada pasaheronan for di e pais nan akí no tin mester di bai den karentena mas.
E medida nan actual ku Gezaghèber a stipulá pa nos isla, ta keda na vigor te ku 22 di yüli. Esaki nan ta e medida nan ku ta pertenesé na fase 1. Banda di esakinan tin dos regla mas ku ta keda na vigor. Establesimentu nan di hóreka mester sera pa 00:00 or di anochi i no ta permití pa balia den espasio nan paden. Por lo pronto e regal nan akí ta keda na vigor, pa motibu ku na e sitio nan akí e riesgo ta mas grandi ku hende nan ta transmití e vírùs.


text:
Diasabra nochi den e Compleho Deportivo Guillermo Prospero Trinidad na Dakota, e ekipo di SV Dakota tabatin un encuentro importante contra SV Nacional. Cu e victoria aki SV Dakota a clasifica automaticamente pa e play-off den semi-final. Sigur ya caba den e prome minuutnan di wega por bisa cu SV Dakota a domina e wega y ya caba na di 30 minuut di e prome tempo tabata dilanti cu e score di 4-0.
Prome cu a pasa pa camerin, ex Minister di Salud y Deporte, Dr. Richard Visser hunto cu mr. Glenn Thode (Rector di Universidad di Aruba) a “Hype-Up” e hungadonan di SV Dakota cu algun palabra di motivacion cu sigur a duna un resultado hopi positivo.
Presidente di SV Dakota Harvey Clement a entrega un plakkaat den nomber di henter e organisacion na e hungado Damien Boers y gradiciendo e pa e aña cu e la milita den e ekipo, Boers lo ta saliendo pa Hulanda diasabra awor pa bay biba. Tambe Staf Tecnico encabesa pa Franklin Priest conhuntamente cu David Puriel a duna credito na tur hungado pa e dedicacion y sacrificio durante e prome y di dos buelta y sin laga afo e logro di diasabra anochi, tambe palabranan cu awor e trabou lo sigui cu mas intensidad pa cu play-off.
S.V. Dakota di aki ta cuminsa manda palabranan di invitacion na e bario di Dakota y Tarabana y na tur fiel fanaticonan di Dakota pa yega stadion y apoya e ekipo hoben aki cu ta haciendo un tremendo trabou.
E wega a termina cu e score di 5-2 na fabor di Dakota cu golnan anota pa Jesus Peñate, Owen van der Wijne, Nickenson Paul y Fercand Sophia.
Tambe SV Dakota ta gradici na nos Señor Creador pa ilumina y cuida nos hungadonan na cada momento. Tambe ta manda un palabra di gradicimento nan e sponsornan ATCO Concrete Products, Gatorade, Coopers Tires, Island Best Windows & Doors, Manpower 4U y Amast N.V. pa e confiansa deposita den e organisacion. Na tur fanatico keda pendiente pa gadgetnan na caminda pa apoya e ekipo den Play-Off.
SV Dakota ta existi desde aña 1947 caba y durante e su trayectorio a sa di logra conkista e titulo di campeon di futbol division di honor na mas di un ocasion den pasado. Sinembargo, e ultimo biaha cu el a bin cas cu e trofeo tabata na 1995.
E organisacion ta conta cu futbolistanan di tur edad, cuminsando cu Mini baby, Baby, Lifida A, Lifida B, Menor, Mayor, Junioren y Hoofdklas. Na tur ta papia di mas o menos 175 hungado den total. Den e seccion di Hoofdklas, ta conta cu un ekipo practicamente nobo cu 25 hungado, 4 staff tecnico y 4 miembro di directiva.


text:
E peticion por escrito mester contene informacion di e compania/persona huridico y director/manager (nobo) como tambe di e negoshi (meta, adres (nobo) etc.). Por entrega e peticion na Helpdesk di Departamento di Asunto Economico, Comercio y Industria.
Peticion pa muda y na mesun momento apunta manager nobo pa un compania (vennootschap)
Descripcion
Segun e Ordenansa pa permiso pa lanta un negoshi (Vestigingsverordening Bedrijven 1013 GT90.055) no ta permiti pa ni pa actua como manager/gerente di un compania sin permiso di minister di Asunto Economico. Ta compronde bao di un negoshi cualkier empresa den cual ta haci negoshi. Segun e ordenansa y liñanan di maneho, un persona cu nacionalidad Hulandes, naci na Aruba of cu a naturalisa bira Hulandes na Aruba y e tin 18 aña pa riba y ta actua como director/manager di e compania (vennootschap), no mester di un permiso.
Unda pa pidi'e? / Mas informacion na
Seccion Vestiging van bedrijven – helpdesk, number di oficina 15. Telefon 521-2400 ext. 250 di Departamento di Asunto Economico, Comercio y Industria.
Con mi tin di pidi'e? / Kico mi tin di hasi?
Kico mi tin di hiba cu mi?
E peticion por escrito cu stampia (di Awg. 4,00) y e documentonan (si ta aplicabel), menciona den e liñanan di maneho, cu mester wordo entrega.
Cuanto e ta costa?
Mester paga stampia (leges) segun Legesbesluit DEZHI (0418AB09.074) pa tratamento di bo peticion. Director di DEACI ta esun responsabel pa stipula e suma. Pa e tipo di peticion aki, e suma ta Awg. 25,00 pa cada negoshi cu mester muda y Awg. 400,00 pa cada socio gerente (persona huridico) cu mester di permiso.


text:
ta cuminsa 1:03pm y ta termina 5:30pm
Pa e mucha hiba centro
Ta importante pa muchanan trece cu nan un agenda unda por controla huiswerk y su mesun etui cu tur loke e mester pa traha huiswerk.
E chikitinnan cu ta sosega, por trece nan klechi cu cusinchi chikito.
E chikitinnan por haña un emergencia y causa un accident den nan paña y pesey ta bon pa nan trece paña extra.
Vakantie
Den vakantie na juli tin un programa di vakantiekamp unda muchanan ta henter dia bou di cuido y guia di nos lidernan den bon ambiente y cu diferente actividadnan pa un pago adicional.


text:
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.
Fuera di su famoso grill, awor ta ofrece tambe Chinese Wok, un sistema di prepara e cuminda cu a bira famoso tur rond di mundo.
Dia 1 di Mei lo ta habri oficialmente pa e clientenan, den un localidad mas espacioso, luhoso, comodo, pero cu ta sigui ofrece cumindanan y servicio na prijs sumamente economico.
E restaurant ta bow maneho di famia Atan Lee, conoci cu nan restaurant Peanuts, cu ta e restaurant number uno pa tur Arubianonan.
Aki na Don Raymundo Chinese wok & grill, e cliente mes lo escohe su berduranan y e sauce cu nan ta desea cu e cuminda lo ser prepara cu ne.
Nos ta habri for di 11’or di mainta te cu 11’or di anochi.
Mester bisa cu danki na Caribbean Mercantile bank cu e proyecto aki a bira un realidad y mester menciona cooperacion di Gerente General di e banco señor Javier Wolter, Senior Account Manager Michael de Cuba y Account Manager señora Evelyn Ponson.
Atrobe pueblo di Aruba tin un restaurant di clase, hygienico y economico.
APERTURA DI DON RAYMUNDO CHINESE WOK & GRILL, LUNCH & DINNER RESTAURANT DEN KALALU MALL NA TANKI LEENDERTPosted: April 29, 2014 in Noticiero 94
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.


text:
Celebrando 30 aña di SVb ta Anuncia: Competencia di Video
SVb Aruba den su di 30 aña di existencia ta anuncia e competencia di video pa henter comunidad di Aruba. Entrante prome di januari 1986 Aruba a haya su Status Aparte y e entidad SVb Aruba a bira un hecho. Sirbiendo comunidad di Aruba pa mas cu 30 aña caba SVb ta celebra e aña aki cu un competencia pa comunidad.
E competencia tin 3 fase cual ta encera cu cada fase tin su propio competencia pa un cierto grupo mara na edad:
Competencia 1: Pa hoben individual di 10 pa 14 aña (april-23 mei 2016)
Competencia 2: pa hoben individual di 15 pa 17 aña (juni-juli 2016)
Competencia 3: pa persona, grupo, empresa of organisacion di 18 aña bay ariba (augustus – september 2016)
Con pa participa pa e prome competencia?
1. Traha bo video di no mas largo cu 1 minuut riba bo telefon, camera, computer, tablet of cualkier otro aparato digital.
2. Den bo video contesta e pregunta “Kico signifa pensioen di SVb pa’mi of pa mi famia?” Esaki por ta den cualkier forma, sea entrevista, comedia, dramatizacion of simplemente un storia. Tene e video su
mensahe positivo y neutral pa por cualifica pa e competencia.
3. Pone bo video riba youtube, facebook of otro website publico y usa
e tag “30 aña SVb Aruba” ora di upload, y manda nos e link na nos email info@svbaruba.org.
E competencia ta uno individual pa hobennan di edad di 10 pa 14 aña. Un hurado independiente lo bay escohe un ganado. Por participa te cu dia 20 di mei. Videonan registra mas laat no lo ser acepta mas.
E ganado ta gana un tablet nobo di Afl. 700,-.
E di dos premio ta un kadobon na balor di Afl 350,- for di e luga di bo escohencia.
E di tres premio ta un kadobon na balor di Afl 175,- for di e luga di bo escohencia.
Despues di a anuncia e ganador no ta posibel pa coresponde riba e resultado.
Pa mas informacion por tuma contacto cu nos na info@svbaruba.org of por yama na 527-2740.


text:
WILLEMSTAD – Últimamente, tin hopi krítika di mayornan ku e transferensia di skol spesial pa skol sekundario ta laga hopi di desea. Komo konsekuensia, gran mayora di e alumnonan ta resulta na AGO, ku práktikamente ta na su máksimo kapasidat, paso no ta invirtiendo sufisiente den e trayektoria edukashonal di alumnonan ku ta kompletá skol spesial. Según Jacqueline Cyntje–Mambi, koordinadó di Skol Spesial di Direktiva di Skol Katóliko (RKCS), un mucha di skol spesial of LOM, mester por bai VSBO i asta HAVO, mes kos di un alumno di enseñansa di fundeshi.
.
Na 2002 a bini ku inovashon drástiko riba enseñansa di fundeshi, unda a opta pa duna les na e nivel di e mucha. Según Cyntje–Mambi, no tin lei di skol spesial ankrá, pero kada direktiva eskolar, huntu ku gobièrnu, ta yega na sierto akuerdo. Direktiva di Skol Katóliko i VPCO a disidí ku skol spesial ta un ekstenshon di enseñansa di fundeshi i ta usa e mes un método ku esun spesial. “Muchanan djawendia no ta siña riba e manera di antes i ta funshoná hopi digital, i p’esei nos a introdusí laptop, tablèt i digibord”, Cyntje–Mambi a splika. “Pero nos a haña nos ku hopi ladronisia anto e invershon ta eksigí mantenshon, sino e teknologia ta avansá asina tantu ku bo ta pèrdè e invershon”, ela añadi.
Deya Mensche ta papia ku Wendel Isidora i Jacqueline Cyntje–Mambi
Según Miguel Goede, hefe di VPCO, AGO ta diseña pa prepara e alumno riba un trayektoria pa drenta forsa laboral ku no tin a kapasidat di sinta den banki muchu, pa asina nan por siña un fishi. Direktiva di Skol Katóliko i VPCO no ta komprondé e reklamo di e mayornan basa riba e resultado di e ultimo añanan. Tur dos direktiva di skol a produsí sifranan una ta indiká ku gran mayoria di nan kandidatonan di eksámen a bai VSBO, i ta un grupo chikí a bai AGO. Si Goede a splika ku tin un investigashon andando ku ta indiká ku sierto skolnan di enseñansa básiko ta produsiendo mas alumno di AGO ku normal, pero ainda e no a mira e resultado final. Cyntje – Mambi di su partí a konstatá ku últimamente alumnonan di skol spesial i enseñansa di fundeshi ta tumando lugá di e muchanan ku hopi problema di siña na AGO.
Wendel Isidora, kabes di skol Divi Divi, ke pa e forma di traha kambia i ku edukashon spesial keda tumá más na serio. “Mi no por imagina mi ku tin skol spesial ku no tin un supervisor interno i dosente di apoyo pa traha ku e alumnonan. E no ta un luho pero un eksigensia”, ela deklará.
Resientemente VPCO a introdusí un transferensia kaluroso pa VSBO, unda e koordinadó di kuido ta bai bishitá, huntu ku e mayornan i e mucha, e skol nobo, pa asina skol komprondé kon pa guia e mucha más mihó. Na febrüari di aña pasa, Direktiva di Skol Katóliko a introdusí un test pa alumnonan di skol spesial, similar na e test di EFO. Ora e alumno yega AGO, esaki tin un ekspektativa di dje, i e test akí ta determina kiko e mucha por, pa asina nan sa kon mester guie. VPCO no ta hasiendo e test ainda, paso Direktiva di Skol Katóliko ke determina ki resultado esaki lo duna promé, Cyntje – Mambi a splika.
“Nos mester di más personal, paso tin un skarsedat di maestro i e instituto di edukashon no ta produsiendo sufisiente maestro, paso e profeshon no ta paga sufisiente”, Cyntje – Mambi a finalisá.
Outor Deya Mensche


text:
E lekturanan ku nos ta ofresé ta di un índole informativo, konsultivo òf counseling.
Den nos afan pa aportá na un konsenshi nobo pa nos pueblo, nos ta pone hopi énfasis riba e konekshon entre hende i (su) naturalesa.
Nos ta di opinion ku un aporte kaminda hende ta siña rekonektá ku naturalesa ta benefisiá hinter humanidat i di mes nos planeta Tera. Di e forma ei nos por krea un medio-ambiente saludabel i duradero na bienestar di hende i di generashonnan ku ta bini.
Den e kuadro ei nos ta tene charla pa gruponan organisá/no organisá, duna informashon verbal i digital hasiendo uso e.o. di medionan di komunikashon modèrno.
Nos ta organisá workshop/tayer riba diferente tópiko e.o.:
Pa mas informashon tuma kontakto ku nos via di telefon 5999-747-1893 of manda un mail na info@hummingbirdfeather.com


text:
GOBIERNO A ANUNCIA MEDIDANAN NOBO PA FRENA AUMENTO DI CASONAN DI COVID
Diabierna 4 di december 2020, Prome Minister Evelyn Wever-Croes a anuncia algun medida cu ta drenta na vigor entrante diasabra 5 di december 2020 y cu ta valido pa e proximo 2 simannan. Medidanan tactico y necesario pa por drenta e temporada di pasco y aña nobo mas trankil.
Den e ultimo dianan a mira cu e cantidad di caso nobo di Covid ta creciendo. E siman aki e averahe ta 21 caso pa dia, siman pasa e tabata 15 caso nobo pa dia y e siman prome 10 caso nobo pa dia. Pues esaki ta e motibo pa cual ta tuma algun medida pa purba frena e desaroyo aki.
Situacion:
Te cu 3 di december tabatin 145 caso activo di cual 124 ta residente y 21 ta no residente. Esaki den mas di 51.000 test cu a haci, di cual poco mas cu mita di e cantidad ta encera testnan haci na airport. Den hospital tin 9 persona di cual 2 ta den Cuido Intensivo y 7 riba sala. E cantidadnan aki, riba nan mes, por wordo maneha, pero e tendencia cu tin den e aumento ta preocupante.
P’esey, según Prome Minister, ta asina importante pa tuma accion awor, sino aki un siman lo por conoce 60 caso nobo pa dia segun calculacion di expertonan. Cual por hiba nos na e mesun situacion cu nos tabata aden na augustus cu e di dos ola di Covid. Na Augustus e situacion a escala hopi lihe, p’esey aworaki ta tuma decision pa fren’e.
Na augustus e prome siman tabatin 9 caso, e di dos siman 500 caso y e di tres siman 1100 caso, te cu el a yega 1600 caso dia 16 di september. Despues a tarda 3 luna pa nos yega rond di 100 bek. Anto esaki ta locual cu no por permiti pa bolbe pasa y ta tuma medida awor.
Medidanan
E medidanan cu ta keda introduci ta bay segun escalacion, cu e meta di frena e aumento di casonan den e siguiente dos simannan. Si den dos siman e strategia funciona, tal ves por considera pa flexibilisa algun di nan. Si e no funciona lo escala e medidanan pa algun mas severo cu ta afecta e libertad di movecion di nos ciudadanonan mas, cual ta afecta nos economia mas tambe.
Restaurant: maximo cantidad di persona na mesa ta 8 (paden) y 10 (pafo). No por balia; Mester tene distancia; Mester bisti tapaboca.
Rumshop / bar cu no ta sirbi cuminda: ta keda cera.
Encuentro social y familiar: maximo cantidad di hende 30 (paden) y 60 (pafo) si tin distancia p’e, pasobra distanciamento di 1,5 m ta keda na vigor. No por baila; Mester tene distancia; Mester bisti tapaboca.
Deporte: por continua cu medida di precaucion, pero SIN publico.
Entretenimento / banda: maximo cantidad di musico / artista 3 (paden y pafo)
Musico ta responsabel pa stop e musica si hendenan lanta balia.
Entiero: maximo cantidad di persona na mes momento ta 30. Mester tene distancia y mester tin tapaboca bisti.
Tienda / supermercado: limita na un persona pa famia, cu tur regla di precaucion. Mester tene distancia, mester bisti tapaboca.
Organisadonan cu por a haya un vergunning caba pa un evento cu no ta cumpli cu e reglanan aki, lo wordo contacta pa crisis team pa hunto yega na un solucion. Realidad ta cu e reglanan aki ta drenta na vigor mayan (5 di december). Y ta conta pa tur hende! Demas reglanan manera di trabou y scol ta keda mescos.


text:
Den aña 1980 pa 1982 a pasa algun asesinato hopi cruel cu a keda marca den historia.
E asesinatonan aki nos lo parti nan den dos parti. Esaki ta e prome parti:
Na augustus 1980, Caso tristo di Kwidama na Alto Vista
&
Na oktober 1981, Caso tristo di un yiu cu a mata su tata na Canashito
Durante e weekend di 1 pa 3 di Augustus 1980, Dama na estado asesina den auto y curpa di doño di auto haya 4 kilometer mas leu.
Alto Vista: Diasabra 02 di Augustus 1980 den oranan di merdia a cuminsa circula un noticia hopi tristo rond na Aruba, “den un vehiculo pariba di kapel di Altovista, nan lo a haya un dama na estado morto, e dama a ricibi algun tiro den su cabes”
E area unda e Crimen Passional a tuma luga
Diasabra 2 di augustus 1980 den oranan di marduga pa manece mainta. Sr. Kwidama den compania di un dama Haitiana di 25 aña, lo a abandona e Snack Truck den un Jeep Blazer, sin sa cu e destinacion cu nan a escohe lo bira nan destino final.
Apartemente nan lo a bay direccion di Kapel di Alto Vista of direccion di Bushiribana, pero locual a tuma luga, un otro caminda of na costa norte pariba di Kapel di Alto Vista pa Bushiribana, nunca a keda confirma. Unda nan a pasa y kiko tur exactamente a sosode den e oranan di marduga pa den oranan di merdia, lo keda un misterio.
Dama tur na sanger morto den un Jeep
Diasabra den careda di 1’or y mey di merdia un yamada a drenta na Warda di Polis. Un homber a informa polis di un descubrimento hopi tristo.
E homber a bin topa hopi mas pariba di kapel di Alto Vista un Jeep Blazer pega den baranca y a mira un dama cu tabata mustra morto den e jeep, e dama tabata benta memey di e sientanan y tabata cubri na sanger.
Polis di Santa Cruz a wordo manda cu urgencia na e sitio. Na yegada enberdad nan a bin topa cu un Jeep Blazer cu tabata para cara pa lama y solamente algun meter leu for di lama. Den e Jeep nan a bin topa enberdad cu un curpa di un dama tur na sanger y e curpa tabata benta entre e sientanan di auto.
Investigacionnan a cuminsa
Mesora e patruya na e sitio a pidi pa presencia di autoridad competente. Fiscal di e tempo ey Hoogland y tambe e inspectornan di e tempo ey Nicolaas y Peterson, sub inspector Bergen y tambe e recherchenan Josepha, Wauben, Liendo di departamento tecnico di polis y un cantidad di otro agentenan policial tabata na e sitio y asina a cuminsa di biaha cu un investigacion profundo.
For di investigacionnan a cuminsa sali na cla, pakiko e jeep tabata para cara pa lama, nan a calcula cu e intencion lo tabata pa laga e jeep core cay den lama, pero door cu e tirenan a corta riba e barancanan skerpi, e jeep a keda pega den un buraco, no por a logra benta e auto den lama. Tambe a wordo calcula cu e auto tabata biniendo cu velocidad halto te cu un di e schroefnan di e wiel tabata kibra y a wordo haya banda di e vehiculo.
E dama morto den e jeep tabata Melia Gelvil di 25 aña di nacionalidad Haitiano y lo tabata traha como maid na un cas di famia y tabata traha anochi riba e snack truck di Sr. Kwidama.
Na momento cu nan tabata sacando e curpa sin bida di Melia Gelvis(25)
Na momento cu Dr. De Cuba a constata morto a informa autoridad na e sitio cu e dama tabata 8 luna na estado y lo tabata tin entre 4 pa 6 ora morto. Segun e declaracion di dokter, e dama a wordo asesina den oranan hopi trempan di mainta.
Fotografonan di e tempo ey yudando carga e curpa di e dama Haitiano
Dama a wordo asesina cu varios tiro
For di e prome investigacionnan haci a wordo calcula cu varios biaha a wordo tira, pero tres bala a penetra e curpa di e victima. Mientras den e Jeep Blazer mes tabata tin varios cartucho mas. Tambe a sali na cla cu e asesinato no a tuma luga caminda e jeep a wordo haya.
Un arma di candela y un botter di whiskey haya dilanti den e auto
E arma di candela y un botter di whiskey a wordo haya dilanti den e jeep. Dilanti di e clutch autoridad a haya un maleta, kiko tabata tin den e maleta? segun informacion di hendenan yega na e caso den e maleta lo tabata tin 10 mil dollar.
Jeep Blazer tabata pertenece na M. Kwidama
E Jeep Blazer tabata pertenece na M. Kwidama, kende algun siman prome a gana esaki na rifa. Despues cu polis a cambia e tire di e jeep, e la keda confisca pa mas investigacion y cu takelwagen e la wordo hiba warda di polis.
Buskeda pa Sr. Kwidama sin resultado
Sr. Kwidama no a yega cas tampoco y no por a wordo localisa, mesora a cuminsa cu un buskeda pa Sr. Kwidama, te den oranan laat a busca, pero sin resultado. Diasabra a cera sin cu su famia tabata sa di su paradero. Polis a busca den e area unda nan a haya e Blazer pero sin resultado. Na e momento ey a cuminsa specula cu e lo por a tira su curpa na awa.
Curpa sin bida di Sr. Kwidama a wordo localisa
Diadomingo den oranan di mainta, un meneer di fam Tromp cu ta biba na Alto Vista a dicidi di bay dal un cana na e costa pariba di Alto Vista y na Boca Chiquito e la bin topa cu un curpa pega riba un baranca, mesora Mr. Tromp a avisa polis. Varios unidad di polis a bay na Boca Chiquito y enberdad nan a bin topa cu e curpa di Sr. Kwidama. E curpa di Kwidama a wordo haya como mas o menos 4 kilometer leu for di unda a bin topa cu e Jeep Blazer. Tur cos tabata mustra cu Kwidama lo a comete suicidio.
Curpa sin bida di Kwidama a wordo localisa
Mesora a cuminsa cuestiona kiko exactamente lo a pasa den e caso tristo aki. Si acaso ta Kwidama mes a asesina e muhe? Unda e la tuma luga? SI Kwidama a comete suicidio of si acaso lo por tabata tin un otro of mas persona envolvi? SI e intencion tabata pa tira e cadaver di e muhe den lama hunto cu e jeep? Preguntanan habri cu semper lo keda.
Sr. Kwidama tabata doño di e snack truck “Rayito de luna”
E Sr. Kwidama a nace na Corsou, e la bin Aruba cu e trend di Truck di pan cu tin na Corsou y a introduci esaki e tempo ey na Aruba, aki na Aruba e la wordo yama Snack truck. E snacktruck di Kwidama “Rayito de Luna” tabata para tur anochi riba e parkinglot dilanti Mai Store den John G. Emanstraat. Sr Kwidama tabata un conocido catochero tambe. E tabata un homber casa cu un famia y tabata biba na playa.
Dama haitiano tabata tin casi 2 aña na Aruba
Melia Gelvis tabata casa of tabata biba cu su pareha na Haiti, nan tabata tin un yiu di 2 aña hunto. Riba un dia Melia a dicidi di laga su famia atras pa bin traha na Aruba, e la laga su yiu, un baby hopi chikito y e tata na Haiti. Melia lo tabata tin casi dos aña na Aruba.
Curpa di Kwidama ta wordo hiba na e auto di Cherche
Curpanan a keda confisca pa mas investigacion
Ambos curpa a keda confisca pa autoridad pa mas investigacion. Durante otro investigacionnan haci a bin resulta cu e Melia a ricibi varios impacto di bala. E la haya 3 den su cabes y dos den su brasa.
Un otro version di locual por a sosode
Segun un version cu nos a ricibi di un persona cu tabata un bon amigo di Sr. Kwidama, a conta nos un version diferente. Segun su version. Sr. Kwidama no a mata e dama Haitiano, e dama a wordo asesina pa un di tres persona y nan ta hopi convenci cu esaki lo por a pasa asina. Esaki nan tambe ta keda speculacion.
Plan pa caba cu e relacion amoroso scondi a bay robes
Sr. Kwidama y Melia lo tabata tin un relacion amoroso scondi y for di e relacion aki Melia a sali na estado. Sr. Kwidama tabata un homber casa y tabata tin un famia, riba dje Melia tabata hopi mas hoben cu su persona. Kwidama no tabata kier pa esaki sali na cla, paso e no kier a perde su famia. Na momento cu e pareha of casa di Melia a yega Aruba, no ta conoci si tabata pa regla cuenta of pa uni bek cu Melia.
Kwidama mesora a pensa un plan, con pa saca su curpa for di e problema aki. E la dicidi cu e lo bay paga e homber aparentemente un 10 mil dollar pa e homber cu Melia bay for di Aruba, nan desaparece, pa asina Kwidama lo por a sigui su bida normal.
Revancha of algo a bay robes?
Segun e version aki, probablemente Sr. Kwidama lo a pone den e maleta un 10 mil dollar ney, pa duna e homber pa asina e bandona Aruba cu Melia. Sr. Kwidama no tabata sa cu e homber haitiano posiblemente a mira e chens aki, pa tuma su revancha. E homber haitiano muy probablemente lo a hunga un wega cu nan dos.
E homber niun momento lo tabata tin e intencion di tuma e placa y bay cu Melia, paso e maletin di placa a wordo haya den e auto. Mas sigur e lo a bay cu nan y lo a tira Melia mata, tambe nan ta pensa cu e lo a purba benta e auto den lama, pero e no a logra esaki. Kiko e lo por a haci cu Sr. Kwidama tabata tin tres scenario: e lo por a exigi’e bula na awa, of a pushe na awa of lo por a dal’e cu algo mande off y a tir’e na lama. Preguntanan cu a keda den aire.
E homber Haitiano lo a haci esaki pa puro venganza, pa paganan pa e traicion cu e lo a sinti ora cu e la haya sa cu su pareha/casa tabata tin un relacion amoroso y a sali na estado di un otro homber.
E homber Haitiano ora e la caba di a tuma su venganza, e lo a bandona e sitio sin mishi cu e maleta cu placa aden, mustrando asina cu e no tabata interesa den placa.
E maletin cu aparentemente 10 mil dollar den dje
Aparentemente autoridad lo tabata na altura cu e la drenta Aruba, pero nunca a logra pone man riba dje. Ni unda e la sconde, ni ki dia of con e lo sali for di Aruba no ta conoci, segun nos a compronde for di e fuente, autoridad lo a busk’e, pero nunca a logra pone man riba dje.. Kiko a pasa cu ne of unda e la bay tambe a keda un misterio.
Un crimen passional
Segun autoridad, nan a investiga e caso aki intensivamente y lo a conclui cu tabata trata mas bien di un crimen passional. Sr. Kwidama a asesina e Melia y despues a pone fin na su bida. Un caso cu a laga hopi pregunta habri, un caso dificil pa nos por compronde.
Paso si acaso ta Sr. Kwidama a mata Melia, e tabata tin un arma carga den su poder, e lo tabata mas facil y mas lihe pa a tira su mes mata y no bula na lama pa ansha, sofoca pasa tanto dolor y sufrimento prome cu muri. Esaki ta algo cu nos a keda cuestiona.
Un caso rondona pa misterio y miho bisa un Caso Cerrado.
Homber (22) a mata su tata den un forma hopi cruel, segun e yiu su tata a mata su mama y pa e motibo ey e mester a mata su tata
Canashito: Riba diamars anochi 3 di november 1981, tabata mustra un anochi trankilom. Cayetano Molina a bay na e bar caminda su yiu ta traha y a bebe algo, e la keda warda te ora e bar a cera pa asina duna su yiu un lift pa cas. Tur cos tabata mustra masha normal, nan a pasa na e doño di e bar pa entrega e benta di dia y dje nan a dicidi di haci e anochi un poco mas largo, nan a bay San Nicolas pa sigui dal drinks. Tur cos tabata bayendo bon, te na e momento cu a yega di bay cas, yegando Canashito e tata cu e yiu a haya un discussion fuerte cu otro.
E yiu a rabia asina hopi, cu cosnan di pasado lo a bin halto y sin por a razona, e la pasa man pa un obheto skerpi cu e tabata tin den su poder y a hinca su tata dos biaha. Den un caminda di tera na Canashito, e tata a logra asina mes baha for di e auto pa e cana bay cas, pero e yiu no a haya dos hinca suficiente, su intencion tabata pa mata su propio tata. E la cuminsa bati su tata cu piedra, despues e la pasa man pa un serbete y a choca su tata. Rabia tabata domina e yiu cu ni e choca ainda no tabata basta, ultimo pa ta sigur cu su tata lo muri, e la pasa man pa un baranca grandi cu tabata tin su dilanti y a baha esaki riba su tata. Na momento cu e tata casi no tabata duna señal di bida mas, e la lastra su tata y a bente den un mondi canto di e caminda di tera.
E yiu sin un punta di remordimento a subi e auto y a bay bek San Nicolas. Hopi lihe e la fliet e auto un otro color y a haci’e limpi pa asina kita tur evidencia. Cayetano tabata traha cu Thiel Cooperation, Cayetano tabata perdi pa algun dia, te dia 7 di November 1981, un persona cu a pasa riba e caminda di tera na Canashito a bin topa cu un curpa sin bida tira den mondi, tur cos tabata mustra cu e persona aki a wordo asesina na un forma hopi cruel.
E yiu a admiti cu e la asesina su tata y segun su declaracionnan , cu ora e la bandona su isla natal pa bin Aruba, su meta tabata pa mata su tata. Segun e yiu, su tata lo a mata su mama, e la declara cu e la mira con su tata a mata su mama. Pero for di investigacionnan haci, e esaki no tabata e caso, maske a dune un declaracion medico den cual ta poni cu su mama a fayece na Hospital na Corsou di un morto natural. E la keda insisti cu ta su tata a mata su mama y cu e a mira esaki sosode.
E caso a dura un aña pa por a yega na un sentencia. Fiscal y abogado di Molina a pidi hues pa tene cuenta cu e raportnan di psycholoog, reclassering y di psikiater, cu Molina ta ontoerekeningsvatbaar pa locual e la haci. Nan a pidi pa para e proceso y interne mesora pa 1 aña den Capriles Kliniek na Corsou.
Molina den corte a declara cu e la cuminsa odia su tata, despues cu algun aña pasa e la mira con su tata a mata su mama na Boneiro. Tambe e la declara di a mira con pa añanan largo su tata tabata maltrata su mama y no tabata paga pa alimentacion pa su 14 yiu cu e tabata tin cu su mama. Segun W. Molina cu su tata mester a paga pa tur esaki cu su propio bida.
For di e raportnan a sali na cla cu Molina ta un persona cu mente primitivo, su forma di pensa ta paso su tata a pone su mama sufri hopi, ta dun’e derecho di mata su tata. Expertonan a describi su mente como uno cu no a desaroya e ta mescos cu di un mucha chikito y cu no ta tene cuenta cu niun consecuencia.


text:
KRALENDIJK – Bonerianonan mester informá nan mes bon i mustra interes propio pa formulá un vishon tokante futuro di su isla. Esei ta e mensahe durante e promé manifestashon kultural di e fundashon Nos Ke Boneiru Bèk.
E kantidat di bishitante pa presensiá e manifestashon kultural na e tereno di Nort Salinja no tabata hopi. Reim sinkuenta bishitante a bai pa skuchaa i mira un pelíkula di historia di kolonisashon, diskurso, deklamashon, kanto i baile. Apesar dje echo ku e referèndem konstitushonal no ta tuma lugá mas promé ku elekshon, tòg presidente James Finies a kontinuá ku su enkuentro informativo. “Pueblo mester informá nan mes i no laga polítikonan kore ku nan ku palabranan bunita i informashonnan no korekto”, segun opinion di Finies.
Demokrasia
E bishitantenan ta positivo riba e kampaña di informashon di Nos Ke Boneiru Bèk. Mayoria di esnan presente a ekspresá nan malkonentu tokante e posishon estatal di Boneiru. “Boneiru a bai atras; no ta respetá nos opinion i demokrasia”, asina un hende hòmber di edat ta bisa. Den diferente reakshon ta tende e lema di e fundashon Nos Ke Boneiru Bèk: “Nos ke nos Boneriu berdaderamente bèk.”
Venota Coffie di 79 aña ta skèrpi: “Mi a bin tende, paso nos no por sigui biba un bida asinaki. Nos mester ta para riba nos mes pia. Awor makamba ta manda riba nos, kobra nos belásten i manda hopi plaka di belásten Hulanda. Anton an ta bisa ku a bin yuda. Mi no ta satisfecho.”
Vishon
Kolumnista Gabriel van Arneman ta sigui e desaroyonan na Boneiru di aserka. E ta analisá e diskushonnan relashoná ku e status estatal di Boneiru i ta pone tur kos den perspektiva. Pueblo Boneriano mester tuma paso, Van Arneman ta haña. Nan mestr informá nan mes I bira konsiente di su posishon estatal. “Boneiru mester disidí un da e ta pará i unda e ke bai. Kiko ta vishon di Boneiru? Nos por keda lamentá tokante tur loke a pasa, pero na dado momentu nos mester wak e situashon ku nos ta aden, formulá un vishon tokante futuro di Boneiru.”
Van Arneman ta rekonosé ku tin hopi komunikashon robes entre e diferente aktornan den e kuestion di desaroyo estatal. Pa e motibu ei e ta boga pa un komunikashon klaro i transparente. E tres aktornan manera gobièrnu, gruponan sosial i e pueblo tin e responsabilidat pa tuma inisiativa i informá e pueblo bon, Van Arneman ta haña. “Pero loke ta mas importante ta e pueblo ku mester bisa loke e ke.”
Outor Belkis Osepa


text:
WILLEMSTAD – Marina Real den Área Karibense ta na kaminda pa Haiti. Ei e ta bai trese e ayudo di emergensia despues ku orkan Matthew a pasa riba e isla i a kousa un daño enorme. Pa promé bia komersio di Kòrsou tambe a duna un man. Un almasen ku ta bende material di konstrukshon ku tin hopi haitiano ta traha p’e a duna material di konstrukshon básikoi a yuda karga Zr. Ms. Pelikaan. Outoridatnan haitiano a pidi gobièrnu hulandes pa ayudo. Minister Hennes-Plasschaert di Defensa i Ploumen di Komersio den Eksterior i Koperashon di Desaroyo a primintí ayudo.
E barku di stashon di Marina, Zr. MS. Holland a sali for di Kòrsou djadumingu anochi. Na bordo tin e tripulashon fiho di 75 hende i diferente otro tim. Manera un tim hidrográfiko ku lo traha mapa di e kamindanan pa nabegá i e hafnan. Tambe tin médiko èkstra i enfermera militar ku a bai. Tin un tim di genista di ehérsito na bordo ku ta spesialisá den inventarisashon di e daño ku a sufri. Spesialistanan di Krus Kòra tambe a bai ku nan.
Sosten lokal
Frank Hoenderkamp ta kordiná e suministro di material di konstrukshon for di un almasen lokal na Marina. “Tur hende a mira e imágennan, tur hende ta lesa korant. Si bo mira kiko a pasa ku hende aya, e ora ei loke bo disidí ta sin límité. Nos tin haitiano ta traha pa nos, e akshon aki ta pone nos sinti bon.
Maartje van der Maas, bosero di Marina ta bis ku e sosten lokal aki pa ayudo di emergensia ta pa promé bia. “Ta un situashon eksepshonal tambe. Algun skol básiko tambe a aserká nos si nos ke hiba kos ku nan ta bai kolektá.”
Awa di bebe
Banda di material pa konstrukshon lokal Marina ta hiba paketenan di ayudo di emergensia tambe ku material di konstrukshon pa saka restunan di demolishon for di kasnan i kamindanan. I tin shelterbox tambe na bordo. Den esakinan famianan ku a pèrde nan kas por biba pa un temporada kòrtiku. Banda di esaki e barku ta bai ku kantidatnan grandi di awa i kuminda simpel pa parti. Marina por traha kantidatnan grandi di awa di bebe fresku for di awa salu di laman.
E barku di marina ta hiba e promé karga di hende i artíkulo pa Haiti. For di Kòrsou ta mas o ménos un dia i mei riba laman. Entretantu djadumingu a karga e barku di transpòrt Zr. Ms. Pelikaan na Kòrsou ku èkstra artíkulo i hende. E barku aki sali awe meinta trempan pa Haiti. E personal di defensa den área karibense lu duna espesialmente ayudo di emergensia den sùitwèst di e isla, kaminda e orkan a hasi mas tantu daño i víktima.
Den relashon ku UO
UO ta pone e barkunan Pelikaan i Holland disponibel pa ayudo na Haiti i nan lo keda un siman di tur manera. Ei na Haiti NU i UO lo kordiná e ayudo di emergensia. E gastunan di e mishon humanitario aki ta pa e bùdjèt di ayudo di emergensia di minister Ploumen. E kontribushon aki ta bini riba e 750.000 euro ku Hulanda a kontribuí kaba via Krus Kòrá na e ayudo di emergensia pa Haiti,
Outor Dick Drayer


text:
SVb cera mayan henter dia
Debi na e pronostico di mal tempo Gobierno di Aruba a anuncia cu departamentonan di gobierno lo ta cera diabierna. Esaki ta nifica cu mayan tur sucursal SVb ta cera.
Durante e ceramento ta posibel pa notifica AO solamente mediante nos formulario online entre 7’or cu 10’or di mainta:
/form-notifica-ao/. E ceramento tampoco no ta afecta nos sistema di Webportaal.
No ta posibel pa notifica AO mediante nos liñanan di telefon na 527-2782.
Diasabra mainta por haci uzo di nos liñanan di telefon atrobe na 527-2782.
Clientenan cu mester a presenta diabierna mainta pa ricibi control medico lo por ricibi esaki dialuna mainta dia 3 di oktober.
Nos ta ofrece nos disculpa pa e inconveniencia aki.


text:
WILLEMSTAD – Pa di tres dia sentenar di dosente a pone trabou abou awe: nan ke pa pasa mehorashon di kondishonnan di labor i mester kita man for di nan previshonnan . “Mi tin 35 aña ta traha i mi por a baha ku penshun kaba. Awor na edat di 65 aña mi ta haña mi ta kore tras di un mucha di ocho aña”, Marlon Lourens di 58 aña, dosente na Prins Bernhardschool, ta bisa.
Lio Plantijn, presidente di Sitek, ta haña ku ta basta. E dosentenan tin añanan largu ta warda kambionan ku a primintí, pero nada no ta pasa. Mañan tambe ta wélga wardando un reakshon di gobièrnu.
Multitut
E multitut i e lucha pa haña un lugá di parker na Sitek kasi parse manera ta un fiesta grandi òf un festival tin, pero niun ora. A organisá e enkuentro djárason meinta pa informá dosente i otro interesado tokante e puntonan ku Sitèk ke kontesta riba nan di gobièrnu.
Tresshen hende di sigur sinkuenta skol a bini huntu den e plenchi patras di e edifisio. E shafùrnan di e bùsnan di skol tambe t’ei.
E puntonan di difikultat ta asuntu manera seguridat na skol, pero tambe e subimentu di edat di penshun, kondishonnan laboral i inklaridat tokante e sistema di enseñansa hulandes. Plantijn ta menshoná e programa di rekapasitashon aktual komo ehèmpel konkreto. “Nada no ta klòp na esaki. Tin dosente ku no a presentá nunka ku ta haña un diploma. Tambe lo mester bini kurso di hulandes i rekenen pa krea dosente bon siña, pero ta formalidat ku no ta ehekutá ni kontrolá seriamente.”
Mayor agresivo
Hopi di esnan presente ta preokupá pa nan seguridat. E notisianan di tiramentu den skol na por ehèmpel Estádos Unídos ta preokupante. “Anto aki tur hende por djis kana drenta skol”, Plantijn ta bisa. Ademas e mayornan di awendia no por kompará ku esnan di trinta aña pasá. “Tin be mayor ta bira agresivo ora bo kritiká i ademas nan tin ménos tempu pa nan yunan:, Lourens ta sigui. Corinne Goorn di Maria College tambe a eksperensiá esaki . “Durante un kombersashon regularmente mayornan ta bira masha agresivo. Anto mi ta mi so e ora ei. P’esei awor mi ta sali pa mi derechonan.”
Dosentenan no ta sinti nan mes respetá i ademas ta preokupá pa futuro. “Ta ken ke bira dosente ainda awendia?”, Lourens ta puntra su mes. Segun e dosente Korsou lo han’é den problema aki un aña pa falta di dosente. Ta e trabou di mas mal paga despues di un edukashon hbo i e kondishonnan di awor ta hasié masha inatraktivo.” Tòg e mes nunka lo no tabata ke un otro trabou. Bo ke siña mucha algu. Duna lès ta un vokashon, mi stima mi trabou pero asin’akí si nan ta kita e amor ei ku forsa.”
Akshon promé ku fakansi grandi
Plantijn ta bisa berdaderamente a bira tempu pa akshon i ku Sitek no ta stòp mas te ora atendé e diferente puntonan konkretamente. Awe a proponé e adaptashonnan na minister di Enseñansa, mañan e miembronan di Sitek ta bini bèk pa haña kontesta, ke men ta wèlga atrobe. “I promé ku fakansi grandi e puntonan mester bira konkreto sino nos ta kuminsá di nobo.”
Outor Elisa Koek


text:
Desde fin di 2019, mundo henter ta den e gara di e ‘coronavirus.’ Pero kico e ta? Kico e ta haci? Y cuanto miedo bo mester tin? Tin hopi informacion eroneo ta wordo circula. Sigui lesa pa informacion amplio tocante COVID-19.
Kico ta e coronavirus?
Ta importante pa splica cu no tin un (1) coronavirus. Coronavirus (CoV) ta e nomber comun pa un famia di virus cu ta causa un variedad di malesa. Entre nan, sintomanan di e verkoud y griep cu nos tur conoce, pero tambe malesanan mas serio manera Severe Acute Respiratory Syndrome (SARS-CoV) y Middle East Respiratory Syndrome (MERS-CoV).
E ‘coronavirus’ cu na e momento aki ta bezig ta plama rond mundo, ta un stam nobo den e famia coronavirus. E nomber oficial di e virus ta SARS-CoV-2 y e malesa cu e ta causa yama COVID-19 of 2019-nCoV. E malesa a wordo identifica pa prome biaha na 2019, y p’esey el a wordo designa e nomber aki, cual ta un abreviacion di ‘coronavirus disease 2019.’
Pues ora di papia di e malesa aki specificamente, e forma corecto di referi na dje ta COVID-19.
Pues ora di papia di e malesa aki specificamente, e forma corecto di referi na dje ta COVID-19.
Casonan confirma di COVID-19 na Aruba
Dia 13 di maart 2020, COVID-19 a wordo registra na Aruba pa prome biaha. E grafiek aki ta mustra e desaroyo cronologico den e casonan confirma di COVID-19 segun informacion oficial di gobierno di Aruba.
Kico ta e origen di COVID-19?
Na principio di e brote a wordo papia di un mercado na Wuhan unda cu ta bende animal. Ta un posibilidad realistico cu na e mercado aki e brote a cuminsa.
Coronavirus ta ‘zoonotico,’ cual kiermen cu e virus ta wordo transmiti entre animal cu persona. Como tal, di SARS y MERS ta conoci cu nan a bin di vleermuis, por medio di civeta y camel respectivamente como animal intermediario. E origen di e virus ta natural. Analisis di e virus SARS-CoV-2 cu ta causa COVID-19 a mustra cu e ta un virus cu probablemente tin su origen den vleermuis. A pesar di e nivel di certesa aki, no ta cla con e virus a bay di vleermuis pa humano.
Mientras cu probablemente vleermuis a infecta un (animal) intermediario prome, no por descarta e posibilidad cu vleermuis lo por a infecta un persona directamente.
Coronavirus ta ‘zoonotico,’ cual kiermen cu e virus ta wordo transmiti entre animal cu persona. Como tal, di SARS y MERS ta conoci cu nan a bin di vleermuis, por medio di civeta y camel respectivamente como animal intermediario. E origen di e virus ta natural. Analisis di e virus SARS-CoV-2 cu ta causa COVID-19 a mustra cu e ta un virus cu probablemente tin su origen den vleermuis. A pesar di e nivel di certesa aki, no ta cla con e virus a bay di vleermuis pa humano.
Mientras cu probablemente vleermuis a infecta un (animal) intermediario prome, no por descarta e posibilidad cu vleermuis lo por a infecta un persona directamente.
Con peligroso ta COVID-19? Ken ta core mas riesgo?
Mas o menos 80% di esnan infecta cu COVID-19, lo tin sintomanan leve of no lo sinti nada. Relativamente, tin masha tiki caso di muchanan cu a bira malo di COVID-19. Sin embargo, esaki no ta causa pa celebra, paso aki ta unda e rabo di e porco ta krul. Un persona hoben/saludabel, sin cu e sa, por facilmente pasa e malesa pa otro miembro di famia cu si ta mas vulnerabel.
Pa mayoria di hende (80% di esnan infecta), no tin diferencia entre COVID-19 y un simpel verkoud of griep. Pero pa esnan di edad halto y cu tin complicacion di salud, COVID-19 por ta hopi peligroso. Si bo ta sesenta aña of mas grandi, bo ta core un riesgo eleva cu e sintomanan ta manifesta mas fuerte. Mas bieu bo ta riba di sesenta, mas riesgo bo ta core. Si adicionalmente, bo ta sufri di problemanan di salud manera curason, pulmon of tin diabetes, bo mester tin hopi cuidou. En particular, esnan riba 80, cu ya tin problema cu salud, ta core un riesgo serio di fayece a consecuencia di e malesa COVID-19.
Hopi hende (cu ta relativamente hoben y saludabel) no lo ni ripara nan ta infecta. Es mas, e por tarda algun dia of hasta algun siman prome cu e sintomanan manifesta nan mes, si nan manifesta nan mes. Pues e hecho cu COVID-19 ta afecta mucha y hoben di un forma hopi suave, combina cu e hecho cu tin un periodo asintomatico cu por ta basta largo den cual e virus si ta plama, ta haci COVID-19 hopi peligroso pa nos grandinan.
Kisas abo no sa cu bo tin’e, pero bo a bay bishita bo wela cu ta sufri di sucu, sin tuma precaucion higienico. A consecuencia, awo el’a keda infecta y ta den un situacion grave. Si bo warda te ora cu bo ta sinti’bo malo pa cuminsa tuma precaucion, ya bo ta laat caba.
Si bo ta huma of tabata huma, bo tambe ta core un riesgo eleva di tin complicacion si bo bira malo cu COVID-19. Segun un estudio haci na China bou di 78 pashent y publica den Chinese Medical Journal na februari 2020, e posibilidad cu un caso di COVID-19 ta bira mas severo of hasta conduci na morto, ta 14 biaha mas halto bou di hende cu tabata tin un historia di huma compara cu esnan cu no tabata huma. Segun e mesun estudio aki, esnan cu un historia di huma tabata tin un probabilidad di 14% mas halto di desaroya pulmonia ora di bira malo cu COVID-19. Tambe, tin indicacionnan cu 'vaping' por tin e mesun efecto negativo di empeora e malesa. E rason ta cu humamento (di sigaria, marijuana y posibelmente vape) tin e efecto di irita y inflama pulmon y alabes reduci e efectividad di e sistema imunologico.
E peliger pa hende 'jong'
Si bo ta jong y saludabel, bo lo por tin e impresion cu menos bo tin cu worry pa bo mes salud. Esaki no ta berdad. E virus ta un peliger pa hoben tambe. Tanto na Hulanda como na Merca, Francia y Belgica, un gran parti di esnan cu mester a ricibi tratamento den hospital ta relativamente hoben. Tin menos morto bou di e grupo aki paso nan sistema imunologico ta mas apto pa combati e virus, pero cu persona mas hoben tambe por bira hopi malo ta un hecho.
Na Hulanda, dokter Diederik Gommers a splica cu mayoria di pashent den intensive care ta bou di edad di 50 aña. Na Merca, cifranan di CDC ta mustra cu casi 40% di esnan cu mester a wordo trata den hospital tabata entre edad di 20 pa 54. Na Belgica, dokter Ignace Demeyer a informa cu hopi patient cu mester di intervencion ta hende di entre 30 pa 50 aña di edad cu no tabata tin ningun problema di salud existente. Na Francia, mas cu 50% di e pashentnan cu mester wordo trata den cuido intensivo ta persona bou di edad di 60. Na Italia, 12% di esnan cu a ricibi tratamento den intensive care ta entre edad di 19 cu 50.
Kico ta e diferencia entre coronavirus y griep of verkoud?
Ta berdad cu e simptomanan di COVID-19 ta similar na un griep of verkoud. Verkoud mes ta wordo ocasiona pa mas di 200 tipo di virus, di cual e mas comun ta e rhinovirus. Mientras cu e rhinovirus ta causa 50% di tur caso di verkoud, otro virus cu tambe ta causa verkoud ta coronavirus, influenza y parainfluenza. COVID-19 ta wordo causa pa e coronavirus SARS-CoV-2. Maske cu e malesa COVID-19 tin sintomanan en comun cu griep of verkoud, toch e tin algun caracteristicanan diferente.
Kico ta e sintomanan di COVID-19?
Sintomanan comun di infeccion cu COVID-19 por inclui un of mas di lo siguiente:
- Sintomanan respiratorio
- Kentura
- Tosamento
- Problema cu hala rosea
Den casonan serio, infeccion cu COVID-19 por causa pulmonia, SARS, fayo di riñon y hasta morto.
Con ta preveni infeccion cu COVID-19
E recomendacionan pa preveni infecion y plamamento ta simpel: practica bon higiena y mantene distancia social.
Pa cuminsa, practica bon higiena. Den practica esaki kiermen:
Pa cuminsa, practica bon higiena. Den practica esaki kiermen:
- Laba bo man frecuentemente cu awa y habon y haci esaki pa por lo menos 20 seconde.
- No mishi cu bo cara. E virus ta infecta via di boca, nanishi y wowo.
- Si bo ta malo, cubri bo boca y nanishi ora di tosa of niester cu un napkin of parti paden di bo elleboog.
- Evita contacto cu persona cu tin sintoma respiratorio (p.e. tosamento y niester).
- Cushina carni y webo bon.
- Tene bo cas, auto y obhetonan personal limpi. E virus por biba den aire te cu 3 ora y te cu 4 ora riba koper. Riba carton e por keda bibo pa 24 ora. Es mas, riba superficie manera plastic y stainless steel, e por biba 2 pa 3 dia (NIH).
Tambe, practica distancia social. Es decir, keda na cas y limita contacto cu otro persona. Sali solamente si ta absolutamente necesario y ora di haci esaki, practica e tips pa mantene un bon higiena. Manteniendo distancia social ta yuda limita e oportunidadnan pa e virus por plama mas.
Un estudio di University of Massachusetts Amherst a calcula cu e periodo mediano di incubacion pa COVID-19 ta un tiki mas di 5 dia y cu 97.5% di hende cu desaroya sintoma lo haci esaki dentro di 11.5 dia despues di infeccion.
Na Hulanda como na Aruba, tin informacion cu a wordo comparti pa medio di instancianan oficial, cu un persona ta solamente contagioso ora cu e tin sintoma. Sin embargo, tene na cuenta cu varios fuentenan veridico internacional ta papia lo contrario. Tin hopi caso documenta di transmision asintomatico. Tin hopi aspecto di e virus aki cu ainda mester sali na cla pa medio di mas investigacion. Pues cu sintoma of sin sintoma, ta importante pa keda na cas mas hopi posibel pa evita contagia otro. Mientrastanto, na Hulanda, RIVM a update nan website pa awo bisa cu ‘mas malo bo ta, mas contagioso bo ta.’
Un estudio di University of Massachusetts Amherst a calcula cu e periodo mediano di incubacion pa COVID-19 ta un tiki mas di 5 dia y cu 97.5% di hende cu desaroya sintoma lo haci esaki dentro di 11.5 dia despues di infeccion.
Na Hulanda como na Aruba, tin informacion cu a wordo comparti pa medio di instancianan oficial, cu un persona ta solamente contagioso ora cu e tin sintoma. Sin embargo, tene na cuenta cu varios fuentenan veridico internacional ta papia lo contrario. Tin hopi caso documenta di transmision asintomatico. Tin hopi aspecto di e virus aki cu ainda mester sali na cla pa medio di mas investigacion. Pues cu sintoma of sin sintoma, ta importante pa keda na cas mas hopi posibel pa evita contagia otro. Mientrastanto, na Hulanda, RIVM a update nan website pa awo bisa cu ‘mas malo bo ta, mas contagioso bo ta.’
Bisti mascara of handschoen ta yuda preveni infeccion?
E topico aki ta un tiki controversial.
Di un banda, e consensus medico ta cu e beneficionan di mascara y handschoen ta marginal. Nan ta duna un sentido falso di seguridad. Esaki tin di haber cu e hecho cu mascara y handschoen tambe ta bira sushi. Mas largo bo bisti un mascara of handschoen, mas nan por bira un fuente grandi di infeccion. P’esey, e manera cu ta anda cu nan por haci cu e beneficionan di bisti mascara of handschoen ta wordo cancela.
Por ehempel, ora di kita un mascara, mester laba bo man prome y despues kita e mascara sin mishi cu e parti dilanti. Similarmente ora di kita un handschoen, mester ta hopi cauteloso pa cu esaki anto tira e handschoen afo. Tambe, durante di dia, inconcientemente nos ta mishi cu nos cara. Combina esaki cu un handschoen of mascara y ta obvio cu den tur dos caso, e riesgo di plama e virus ta hopi real.
Otro aspecto pa tene na cuenta ta cu infeccion cu e virus ta pasa via wowonan tambe. Bisti handschoen y mascara no ta proteha bo wowonan.
Tambe, ta importante pa tuma nota cu tin un escasez di material den e mundo medico. Nos mediconan tin mester di mascara, handschoen y otro ekiponan pa por combati e virus. Mas hende cumpra e cosnan aki, ta menos tin pa e profesionalnan cu mas mester di nan.
Di otro banda, tin scientifico cu ta pensa cu e trend di desconseha uso di mascara ta un di e erornan principal den e bataya contra covid-19. Bisti un mascara den un situacion 'druk,' cu hopi hende, por reduci e riesgo di infeccion, hasta si esaki ta un reduccion di riesgo masha tiki. Pero na mes momento tin cu realisa cu e tipo di mascara ta hunga un rol grandi. Un 'respirator' tipo N95 ta filtra mihor cu un mascara di cirugano, mientras cu un mascara di tela traha na cas casi no tin beneficio. Tambe, e 'fit' di e mascara na bo cara ta sumamente importante.
Ta incorecto pa sugeri cu ta un profesional medico so por carga e responsabilidad di bisti un mascara y cu demas persona ta incapas di educa nan mes pa cu esaki. Pero varios estudio riba e efectividad di mascara pa preveni infeccion a mustra cu e no ta un simpel si of no. Un mascara por preveni droplets di drenta bo boca y nanishi, pero na mes momento permiti cu particula viral pa medio di aerosol por facilmente pasa door di e material di e mascara.
Si bo ta sinti bo mes miho bistiendo un mascara, y bo educa bo mes con pa haci uso di esaki debidamente pa asina no infecta otro persona of bo mes, kisas e no ta un mal idea pa bisti un mascara ora bo drenta un situacion di riesgo. Pero sea conciente cu e beneficionan ta limita y ta depende di e mascara.
Tin di bisa si cu mascara ta hopi bon pa usa si abo mes ta malo. Door di bisti mascara ora bo ta malo, bo ta cubri bo boca y nanishi, y asina ta preveni cu bo ta pasa e virus pa otro hende. Esaki kisas ta e uso mas efectivo di un mascara.
Tin un vacuna contra COVID-19?
Te ainda, no ta existi vacuna ni remedi contra COVID-19. Tin mas o menos 40 vacuna potencial cu ta wordo investiga, pero e proceso di trece un vacuna riba mercado, ta tarda mas o menos 12 pa 18 luna.
Recurso pa profesionalnan medico
Si bo ta un medico of traha den e area di medicina y cuido personal, bo por sigui un curso online di WHO. E curso ta completamente gratis y disponibel den shete idioma.
Video cu ta splica COVID-19
Na februari 2020, World Health Organisation a publica un video cu ta splica kico ta COVID-19, di unda el’a bin y con pa proteha bo mes.
Kico ta bin despues di COVID-19?
Tin varios coronavirus cu ta existi den animal cu ainda no a infecta hende. Pues den futuro semper lo tin un otro coronavirus cu ta salta di animal pa hende. Teniendo na cuenta cu nos mundo ta cada dia mas conecta pa via di mas turismo, comercio y urbanisacion, ta pone cu den futuro, brotenan di malesa similar na COVID-19 cu aparece, lo sigui plama mas lihe y mas leu.
Laga nos ban practica bon higiena pa asina proteha nos mes y nos prohimo.
Si abo of un otro persona ta sinti malo, a check e sintomanan y ta kere cu ta e coronavirus, yama 280-0101 pa mas informacion. No sali for di cas, y no presenta na hospital. Si bo ta infecta, bo lo por plama e virus pa mas persona.
Laga nos ban practica bon higiena pa asina proteha nos mes y nos prohimo.
Si abo of un otro persona ta sinti malo, a check e sintomanan y ta kere cu ta e coronavirus, yama 280-0101 pa mas informacion. No sali for di cas, y no presenta na hospital. Si bo ta infecta, bo lo por plama e virus pa mas persona.
Recursonan interesante
Pa mas informacion tocante di e 'coronavirus' por bishita e siguiente recursonan.
Aruba COVID-19 - Informacion
https://www.arubacovid19.org/
https://www.arubacovid19.org/
RIVM - Vragen & antwoorden nieuw coronavirus (COVID-19)
https://www.rivm.nl/coronavirus/covid-19/vragen-antwoorden
https://www.rivm.nl/coronavirus/covid-19/vragen-antwoorden
World Health Organisation
https://www.who.int/emergencies/diseases/novel-coronavirus-2019/events-as-they-happen
https://www.who.int/emergencies/diseases/novel-coronavirus-2019/events-as-they-happen
Centers for Disease Control - Coronavirus Disease 2019 (COVID-19) - FAQ
https://www.cdc.gov/coronavirus/2019-ncov/faq.html
https://www.cdc.gov/coronavirus/2019-ncov/faq.html
VOX - The Vox guide to Covid-19 coronavirus
https://www.vox.com/2020/3/5/21162138/vox-guide-to-covid-19-coronavirus
https://www.vox.com/2020/3/5/21162138/vox-guide-to-covid-19-coronavirus
Entrevista cu epidemiologo Jonathan Epstein
https://www.vox.com/science-and-health/2020/2/12/21133560/coronavirus-china-bats-pangolin-zoonotic-disease
https://www.vox.com/science-and-health/2020/2/12/21133560/coronavirus-china-bats-pangolin-zoonotic-disease


text:
Asbest ta un nomber generico pa un grupo di mineral cu ta existi den naturalesa. E mineralnan aki ta consisti di fibra di tamaño microscopico den forma di hangua. E mineralnan aki por penetra den pulmon y causa daño na e ser humano.
E beneficio di asbest
Asbest pa miles di aña a wordo mira como un mineral milagroso. Asbest no ta kima, y e ta preserva calor. P’esey asbest a wordo usa den varios producto, di handschoen, paña te cu material pa isolacion den varios industria. E compania di cigaria KENT a haci uso di e propiedadnan beneficioso di asbest door di usa esaki den produccion di filter pa cigaria.
E peliger di asbest
En general, asbest riba su mes no ta peligroso, tanten cu e ta den bon estado y bo lag’e na pas. Sinembargo, asbest ta bira mas y mas peligroso cu tempo. Hopi casnan cu a wordo construi den añanan '60, ‘70 y ‘80 tin un dak di asbest. E bida di materiaal produci cu asbest ta mas o menos 40 aña. Hecho ta cu despues di 30 aña e proceso di degradacion ta cuminsa. E material ta bira fragil y fibranan ta cuminsa bula den aire liber.
Na Aruba tin hopi cas y edificio caminda cu e proceso di degradacion ta den ful swing. E fibranan ta bula den biento y nos ta inhala esaki tur dia.
Asesino invisibel
E fibra di asbest ta manera un hangua. E ta traha cortanan chikito den bo pulmon y ta keda haci esaki pa añanan largo y causa inflamacion. Pa ora un persona sinti su mes malo, ya caba e daño ta haci. Asbest ta un asesino invisibel. Un persona cu a inhala hopi fibra di asbest na un ocasion, of tiki fibra di asbest durante un periodo prolonga, un dia lo por bira malo. Riba termino largo exposicion na asbest por causa cancer di pulmon, mesothelioom (longvlieskanker of buikvlieskanker) of asbestose (stoflongen). Ademas, humamento di cigaria, combina cu exposicion na asbest, ta subi e riesgo di cancer di pulmon cu un factor di 90x.
E beneficio di asbest
Asbest pa miles di aña a wordo mira como un mineral milagroso. Asbest no ta kima, y e ta preserva calor. P’esey asbest a wordo usa den varios producto, di handschoen, paña te cu material pa isolacion den varios industria. E compania di cigaria KENT a haci uso di e propiedadnan beneficioso di asbest door di usa esaki den produccion di filter pa cigaria.
E peliger di asbest
En general, asbest riba su mes no ta peligroso, tanten cu e ta den bon estado y bo lag’e na pas. Sinembargo, asbest ta bira mas y mas peligroso cu tempo. Hopi casnan cu a wordo construi den añanan '60, ‘70 y ‘80 tin un dak di asbest. E bida di materiaal produci cu asbest ta mas o menos 40 aña. Hecho ta cu despues di 30 aña e proceso di degradacion ta cuminsa. E material ta bira fragil y fibranan ta cuminsa bula den aire liber.
Na Aruba tin hopi cas y edificio caminda cu e proceso di degradacion ta den ful swing. E fibranan ta bula den biento y nos ta inhala esaki tur dia.
Asesino invisibel
E fibra di asbest ta manera un hangua. E ta traha cortanan chikito den bo pulmon y ta keda haci esaki pa añanan largo y causa inflamacion. Pa ora un persona sinti su mes malo, ya caba e daño ta haci. Asbest ta un asesino invisibel. Un persona cu a inhala hopi fibra di asbest na un ocasion, of tiki fibra di asbest durante un periodo prolonga, un dia lo por bira malo. Riba termino largo exposicion na asbest por causa cancer di pulmon, mesothelioom (longvlieskanker of buikvlieskanker) of asbestose (stoflongen). Ademas, humamento di cigaria, combina cu exposicion na asbest, ta subi e riesgo di cancer di pulmon cu un factor di 90x.
Ta asina cu e por dura 20 pa 50 aña prome cu un persona sinti efectonan di a expone su mes na asbest. E promediano ta entre 30 cu 45 aña. Esaki kiermen cu un persona cu a traha cu asbest na 1982, kisas te awo, of aki 10 aña (of mas) ainda lo por wordo confronta cu e efectonan di e exposicion aki. Na Aruba, desde 2010 tin un caso registra di mesothelioom.
Exposicion na asbest no ta solamente afecta profesional den ramo di construccion. Na Merca keto bay tur aña tin persona relativamente jong cu ta wordo diagnostica cu un malesa relata na asbest. Asbest ta versatil y por wordo haya den varios parti di cas.
Contaminacion y prevencion
Inhalacion ta e ruta primario pa entrada di asbest den bo curpa. E riesgo di ingestion di asbest pa medio di contacto cu cuero ta minimo. Sinembargo, si un persona no laba su man of panja imediatamente despues di bin den contacto cu asbest, e por contamina su mes of otronan cu lo inhala, mishi cu nan cara y ingeri asbest ora di come of bebe (ruta secundario).
P’esey esnan cu ta dedica nan mes na remediacion di asbest, ta bisti un coverall, y mascara cu aire. Ora di saca asbest for di un edificio, ta haci uso di containment: e area ta wordo tapa cu plastic, anto ta haci uso di pomp pa controla e presion y fluho di aire pa asina no tin contaminacion pafo di e area. E trahado ta sali for di e containment y drenta dibiaha den un ‘decontaminatie douche’ caminda cu e coverall ta bay den un tas, cu intencion di wordo benta afo.
Ta posibel pa haci uso di coating special pa encapsula asbest, pa asina e fibranan no sali den aire. Esaki ta un bon solucion ya cu e asbest no ta wordo molestia. Tin cu remarca si: esaki ta un solucion temporario.
P’esey esnan cu ta dedica nan mes na remediacion di asbest, ta bisti un coverall, y mascara cu aire. Ora di saca asbest for di un edificio, ta haci uso di containment: e area ta wordo tapa cu plastic, anto ta haci uso di pomp pa controla e presion y fluho di aire pa asina no tin contaminacion pafo di e area. E trahado ta sali for di e containment y drenta dibiaha den un ‘decontaminatie douche’ caminda cu e coverall ta bay den un tas, cu intencion di wordo benta afo.
Ta posibel pa haci uso di coating special pa encapsula asbest, pa asina e fibranan no sali den aire. Esaki ta un bon solucion ya cu e asbest no ta wordo molestia. Tin cu remarca si: esaki ta un solucion temporario.
Prohibicion di asbest na Hulanda
Mescos cu na Aruba, na Hulanda hopi cas y edificio a haya dak di asbest den añanan ‘70. Na Hulanda, tur aña mas o menos 1000 persona ta fayece a consecuencia di asbest. Pa combati e problematica inecesario aki, Gobierno di Reino a pone como meta cu pa 2040 ya no mag di tin morto mas pa causa di asbest.
Pa logra esaki, entrante 1 di januari 2024, daknan di asbest lo bira ilegal. Tanto persona como empresa y departamento di gobierno mester percura pa ta liber di asbest prome cu e fecha aki. Como cu tin miyones di kilometer di daknan di asbest, e gobierno a pone subsidionan disponibel pa asina facilita e proceso aki. Tambe tin programa di subsidio special pa esnan den sector primario pa remplaza nan dak di asbest cu un dak cu panelnan solar.
Na Hulanda, uso di asbest y importacion di esaki (of producto cu ta contene asbest) ta prohibi desde aña 1993.
Pa mas informacion tocante e maneho na Hulanda, bishita entre otro:
http://www.asbestvanhetdak.nl/
https://www.rijksoverheid.nl/onderwerpen/asbest/inhoud/asbestbeleid